Vesić: Metro najvažniji projekat u mom i mandatu budućeg gradonačelnika - Izazov\nVesić: Metro najvažniji projekat u mom i mandatu budućeg gradonačelnika\nRadio-televizija Srbije\t 16. juna 2022. 09:42\nVesić je u Jutarnjem programu istakao da će Beograd imati skoro 237 kilometara što rekonstruisanih, što novih pruga u okviru BG voza što znači da će se povezati sve prigradske opštine – Obrenovac, Surčin, Lazarevac, Mladenovac.\n"Metro neće rešiti sve gužve u Beogradu, ali će omogućiti da se brže putuje i planira vreme tako da sam srećan što je taj projekat počeo. Trenutno se obavlja nasipanje na Makiškom polju. Potpisan je i memorandum o razumevanju za "ranog operatera", to je jedna francuska kompanija će pomagati savetima o izgradnji metroa", ističe Vesić.\nPrema rečima zamenika gradonačelnika danas počinje isporuka besplatnih udžbenika za sve đake javnih škola u prvom i drugom razredu.\nGrad Beograd je prošle godine prvi put raspisao nabavku gde je omogućeno roditeljima, čija deca idu u prvi i drugi razred, da se jave i dobiju subvenciju grada u vrednosti četiri osnovna udžbenika. To su Svet oko nas, Srpski jezik, Matemetika i izabrani strani jezik.\n"U zavisnosti od izdavača, ti udžbenici su vrednosti oko 5.500 dinara. Prošle godine tu subvenciju dobilo je skoro 24.000 roditelja. Ove godine je drugačije, dogovorili smo se sa ministarstvom prosvete i unapred izdavačima platili udžbenike koje su izabrale osnovne škole. Za to je grad izdvojio oko dva miliona evra i danas počinje isporuka udžbenika u osnovnim školama i biće gotova do ponedeljka", poručuje Goran Vesić.\nDodaje da je posebno srećan i zadovoljan što skoro 80.000 dece ide u vrtiće. Trenutno se završava, radi ili projektuje 24 vrtića što znači da neće biti lista čekanja.\n"Važno je da roditelji znaju da 75 posto dece ima svoje mesto u vrtićima, a toga nema ni u mnogo razvijenijim gradovima od Beograda", naglašava zamenik gradonačelnika.\nIstiče da je zadovoljan i što je prosečna plata na kraju prošle godine bila 838 evra a 2013. godine 479 evra.\n"Da li je dovoljna – svakako nije. Kada posmatrate IT sektor prosečna plata je 200.000 dinara. Povećanje prosečne plate je jako bitno za podizanje standarda, nezaposlenost je trenutno oko osam posto a bila je 18. Ljudi osećaju da je bolje ali još dosta toga može da se uradi da Beograd bude bolje mesto za život", smatra Vesić.\nBeogradu nedostaje više mostova\nPrema njegovim rečima Beogradu nedostaje više mostova. Najvažniji je na Adi Huji, most koji se gradi ispod Pančevačkog mosta.\nGrad Beograd je završio sve projekte i zajedno sa vladom Republike Srbije traži partnere. Kada se završi most na Adi Huji, tada dobijamo unutrašnju obilaznicu i ta bilaznica će omogućiti da se rekonstruiše Pančevački most, tako da će na Dunavu biti tri mosta – Pupinov, Pančevački i most na Adi Huji.\n"Juče sam sa predsednikom Aleksandrom Vučićem obišao taj sektor 5 na obilaznici oko Beograda i do marta sledeće godine biće završena cela obilaznica do Bubanj potoka. Taj poslednji deo da spojimo Bubanj potok i Pančevo, malo više od 30 kilomezara. Tu se gradi jedan veliki drumsko-železnički most, koji će biti četvrti most na Dunavu , potpuno će izmestiti železnički saobraćaj i omogućiće da mi zapravo imamo stvarnu obilaznicu", objašnjava Vesić.\nDodaje da će se raditi most i na obilaznici Obrenovac-Surčin, novi Savski most koji će imati četiri trake i posebne tramvajske trake.\n"Još važnije taj most koji će se raditi, osim što će biti propusniji, rasteretiće i Gazelu i Brankov most, ići će u pravo u tunel za koji već radimo ekspropriaciju, i koji će završavati u bulevaru Despota Stefana. Taj tunel će rasteretiti saorbaćaj u centru grada za 12 posto i zagađenje za 10 posto što su impozantne cifre. Beograd se razvija, gradi se dva miliona kvadrata", kaže zamenik gradonačelnika.\nNismo uspeli da pronađemo način kako da rešimo grafite\nNa pitanje da li je bilo i akcija i ideja u kojima nije uspeo Vesić navodi da mu najviše smeta što nisu uspeli da se izbore sa grafitima.\n"Mislim da to ruši naš grad i da sa strane ko to gleda svima smeta. Nismo uspeli da pronađemo način kako da rešimo grafite. Grad je uradio 500 fasada i najgore je kad neko posle par dana uništi tu fasadu u koju je grad uložio novac. Mislim da smo najveći korak uradili kad je u pitanju buka", smatra Goran Vesić.\nDodaje da je i za budućeg gradonačelnika i njegovim tim izgradnja metroa najvažniji projekat. Zatim dolazi 100 novih autobusa, u poslednje četiri godine kupljen je 451 autobus a plan je da se kupi svake godine 100 autobusa na prirodan gas.\n"Mi smo pripremili tender za kupovinu novih tramvaja. Beograd mora da kupi oko 10 novih tramvaja i 80 trolejbusa. To je nešto najvažnije jer Beograd mora da sačeka spreman za izgradnju metroa", ističe Vesić.\nDodaje da treba da se nastavi sa finansijskom konsolidacijom, i da se kontroliše rad javnih preduzeća kako bi služili građanima.\nBudućem gradonačelniku poručuje da sluša građane i da je sam mnogo naučio razgovarajući sa njima.


DR NESTOROVIĆ U USIJANJU DANA NA KURIR TELEVIZIJI: Pitanje je da li imamo 76\t326\n23.09.2020. 08:51h 23.09.2020. 08:51h\nPremijerka Ana Brnabić izjavila je danas da je nastupila nova era u političkim i ekonomskim odnosima SAD i Srbije i istakla da Srbija, nakon otvaranja kancelarije američkog DFC u Beogradu, ima pristup "neograničenim sredstvima", ali da od kvaliteta i broja projekata zavisi koliko će ih iskoristiti.\nBrnabić je rekla da su odvojena sredstva za Srbiju, ali da je sada na nama koliko brzo ćemo imati spremne projekte i ideje, ističući da se juče razgovaralo o ulaganjima u pet prioritetnih oblasti - infrastrukturu, mala i srednja preduzeća, inicijativu "mali Šengen" i regionalnu privredu, razvoj privrede u Srbiji i poljoprivredu.\nKad je reč o infrastrukturi, Brnabić kaže da se govori o projektima u vrednosti od 4 milijarde evra, od kojih je prioritet "auto-put mira", kao i pruga Niš-Kuršumlija.\nKad je reč o privatnom sektoru i malim i srednjim preduzećima, govori se o garantnoj šemi za sektor malih i srednjih preduzeća.\n"Tu bi DFC obezbedio jednu milijardu dolara kredita, mi bismo pokrili rizik prvog gubitka", rekla je Brnabić.\nTreća oblast je sve što se tiče inicijative "mali šengen", podrška za regionalnu privredu, infrastrukturu, dok se četvrta oblast odnosi na dalje uslove za razvoj privrede i investiranje od strane DFC u industrijske zone.\n"Sa prisustvom DFC imamo pristup neograničenim sredstvima, koliko ćemo iskoristiti je do nas i naših projekata", rekla je Brnabić.\nUpitana šta dolazak DFC šta donosi srpskoj privredi, Brnabić je rekla da je i izvršni direktor DFC Adam Boler juče rekao da je Srbija u poslednjih sedam godina uspela da ojača svoju ekonomiju i svoj privatni sektor na način da danas postoji atmosfera, sredina u koju DFC može da dođe i investira.\n"To je jasan signal koliko je Srbija danas ekonomski stabilnija i jača, samo njihovo prisustvo i signal koji šalje ostalim investitorima i agencijama koje se bave našim kreditnim rejtingom, što znači jeftniji novac u Srbiju za naša mala i srednja preduzeća i dodatnu kapislu za razvoj", rekla je Brnabić.\nUpitana šta se menja u politickim odnosima, Brnabić je rekla da je nastupila nova era u odnosima SAD i Srbije.\n"To zaista najbolje sumira i sporazum u Vašingtonu koji je jako dobro ispregovarao predsednik Vučić i srpska delegacija i već vidimo prve konkretne koristi za građane i privredu", rekla je Brnabić.\n"Bio je predsednik Nikson u poseti Jugoslaviji i Titu, ali ni tada nije bila tako jaka delegacija. To je šest agencija, sedam sa Stejt departmentom plus direktan izaslanik predsednika SAD i Bele kuće", rekla je Brnabić.\nUpitana da li je sada primetan veći uticaj SAD u Srbiji, ona je rekla da odnosi nisu bliži, nego je to "neuporedivo, crno i belo".\nNa pitanje da li se razgovaralo o političkim tačkama vašingtonskog sporazuma, Brnabić je rekla da je bilo reči uglavnom o ekonomskim tačkama.\nNavela je da je Grenel rekao da mu je predsednik SAD preneo da razmišlja drugačije i da proba da unese u razgovore nekonvencionalni pristup, da se razmišla o ekonomskoj normalizaciji, navodeći da je takav bio i pristup predsednika Vučića.\nAna BrnabićDFCAleksandar VučićVašingtonSrbija\nDR NESTOROVIĆ U USIJANJU DANA NA KURIR TELEVIZIJI: Pitanje je da li imamo epidemiju, veliki broj Srba se već suočio sa virusom 76\t326


“Dobrodošli ste s konkretnim prijedlozima, posebno o ovako važnim oblastima zdravstvenog sektora. S obzirom na podijeljene nadležnosti u zdravstvu na prostoru FBiH, potrudićemo se da uskoro organizujemo novi sastanak s predstavnicima zdravstvenog sektora FBiH kako bismo razgovarali o saradnji i o mogućim narednim koracima”, istakao je Novalić.\n“Mi smo na nivou Turske osigurali sistem da gotovo 80 posto pacijenata prolazi kroz liječenje i terapiju bez napuštanja mjesta u kojem žive, što je veoma važno s motivacijske strane. Kroz razvoj takvog jednog sistema u BiH, istovremeno bi bili smanjeni troškovi liječenja tri do četiri puta i pružene jednake mogućnosti svakom pacijentu, čak i u manjim sredinama”, kazao je Čelik.\nIz kompanije “Nucleus Pharma” iz Sarajeva, koja je ekskluzivni zastupnik “Onkosema” za područje bivše Jugoslavije i Albanije, ističu da su testovi već registrovani u Agenciji za lijekove i medicinska sredstva BiH, te da se određena količina može naći na tržištu.\n“Imajući u vidu kompletnu situaciju, opterećenost sistema finansijama, pogotovo s PCR testovima koji su izuzetno skupi, mi smo dogovorili posebnu cijenu, poseban finansijski paket za BiH, tako da bi se moglo ići u široko testiranje – istakao je Mladen Vlaški, generalni menadžer kompanije “Nucleus Pharma”.\nUoči razgovora s premijerom FBiH, delegacije “Oncosema” i “Nucleus Pharma” razgovarale su o istim temama s predstavnicima drugih nivoa vlasti u BiH.


45 MINUTA: Izašao novi broj časopisa srednje škole u Rekovcu | Levačke Novine\nPoljoprivredno-veterinarska škola iz Rekovca nastavlja dobru tradiciju izdavaštva, pa je pred početak nove školske godine izdala novi broj školskog lista pod nazivom „45 minuta“.\nNa naslovnoj strani časopisa koji je zaveden pod septembar 2021. i broj 7, glavne teme su, Dan škole, školska slava i poseta ministra prosvete školi, Proslava mature, Kros RTS-a, kao i Sabor vinara i vinogradara.\nNa trećoj strani je uvodna reč direktora škole, profesora Ljubiše Stevanovića, koji izdvaja da je škola od početka godine dobila velika investiciona sredstva i to pre svega u sredstvima za rad. Piše i o novom smeru ,,kuvar“ koji je veoma perspektivan, jer nudi posla u zemlji i inostranstvu. Stevanović je izrazio i veliko zadovoljstvo posetom prvog potpredsednika Vlade i ministra prosvete, Branka Ružića, koji je tom prilikom rekao da škola ima ogroman kadrovski potencijal koji može da odgovori potrebama tržišta.\nU školskom listu možete pročitati i dosta servisnih informacija, vesti i događaja koji su obeležili ovu godinu, kako u samoj školi, tako i na školskoj ekonomiji i domu učenika. List beleži i aktivnosti učenika, njihove upsehe, ali i rezultate nastavnika kroz različite vidove nastavnih i vannastavnih aktivnosti.\nDirektor je svim učenicima i zaposlenima škole poželeo srećan početak nove školske godine i da svi budu zdravi i uspešni u radu.\nŠkolski list je jedan od retkih učeničkih listova ovakve prirored u Srbiji, a redakciju čine učenici i nastavni kadar.\nČasopis izlazi periodično i to na 24 strane i besplatan je.\nAPEL PU „MILOJE MILOJEVIĆ“: Ne uništavajte imovinu, ne ostavljate otpad…


“Amfilohije poziva na mir, razum” – mojKontakt portal – Radio Televizija Kontakt\nIstiče se da u javnosti postoje pogrešna i netačna tumačenja pisma mitropolita Amfilohija povodom gej parade u glavnom gradu Crne Gore 20. oktobra.\n“Mitropolit u tom pismu nije rekao ništa novo u odnosu na ono što je bilo govoreno u 2.000 godina hrišćanstva po pitanju ljudskog grijeha i razlikovanju ljudskog grijeha od vrline i onoga što i danas sve hrišćanske crkve tvrde i što je, na kraju krajeva, tvrdnja svih monoteistiških, pa i drugih, religija”, navodi se u saopštenju.\nDodaje se da “iznošenje hrišćanskog stava po odnosnom pitanju nije i ne smije biti shvaćeno kao poziv na bilo kakvo nasilje protiv bilo koga i sa bilo čije strane”.\n“Ono je poziv na razum, na mir, na bratsku ljubav i slogu i na zaštitu osnovnih ljudskih prava svih ljudi bez razlike”, saopštila je Mitropolija crnogorsko-primorska.\nMitropolit Amfilohije ranije je u otvorenom pismu organizatorima, kako je kazao, parade bestidnosti u Podgorici, naveo da održavanje te manifestacije predstavlja gaženje moralnog osećanja ogromne većine ljudi u Crnoj Gori.\nOn je ocijenio da je održavanje Parade ponosa u Podgorici posljedica činjenice da se vlast u Crnoj Gori nalazi pod pritiskom evropskih gej lobija.\nIstup mitropolita Amfilohija, povodom gej parade u Podgorici, kritikovali su crnogorski zaštitnik ljudskih prava i sloboda Šućko Baković, evropski parlamentarac Jelko Kacin, direktorka Sigurne ženske kuće Ljiljana Raičević i predstavnica organizacije Juventas Jelena Dacić. Baković je pozvao mitropolita Amfilohija da se uzdrži od izjava o LGBT zajednici, zbog, kako je naveo, iznošenja diskriminatorskih stavova u odnosu na pripadnike različite seksualne orjentacije i rodnog identiteta. Kacin je ocijenio da izjave mitropolita Amfilohija o podgoričkom prajdu zvuče kao govor mržnje, zbog čega bi trebalo da reaguju nadležne državne institucije.\nCrnogorska policija ranije je odobrila održavanje Parade ponosa, zakazane za 20. oktobar u Podgorici, a na obezbjeđenju te manifestacije biće angažovano skoro 2.000 policajaca.\nOrganizatori podgoričkog prajda saopštili su ranije da se ne plaše nereda, a crnogorska policija je još jednom pozvala građane da se suzdrže od nasilja.\nPrva gej parada u Crnoj Gori održana je 24. jula u Budvi, ali je završena neslavnim bilansom – žestokim sukobom policije i protivnika manifestacije, što je rezultiralo privođenjima i povredama.\nSAD upozoravaju Ugandu: Novi napadi


Lokalni izbori: Uvod u tektonske promjene u Republici Srpskoj\nNaslovna Republika Srpska Lokalni izbori: Uvod u tektonske promjene u Republici Srpskoj\nFoto: Nenad Nešić\n– Prema relevantnim istraživanjima, SNSD na lokalnim izborima gubi u gradu Banja Luka (grad neriješenih ubistava), a neizvjestan je ishod u Bijeljini, Prijedoru i Trebinju gdje su veće šanse za trijumf opozicije.\nDo nagovještaja tektonskih potresa na političkoj sceni dovela je odluka Demokratskog narodnog saveza (DNS) da napusti vladajuću koaliciju. Dolaskom Nenada Nešića na čelo ova stranka afirmisala je princip institucionalne zaštite interesa Republike Srpske, uz puno poštivanje Dejtonskog mirovnog sporazuma i svih međunarodnih i domaćih pravnih normi.\nOvo je navedeno u analizi Međunarodnog instituta za bliskoistočne i balkanske studije (IFIMES) iz Ljubljane.\n„Građani u Republici Srpskoj i članovi Socijalističke partije žele da vladajuću koaliciju napusti i Socijalistička partija (SP) Petra Đokića, koja se nedavno oslobodila grupe „Dodikovaca“, koji su povezani sa kriminalnim miljeom. SP bi izlaskom iz vladajuće koalicije prevagnula u korist rušenja režima Milorada Dodika“, kaže se u toj analizi datoj pred loaklne izbore u BiH.\nTakođe se navodi da prema relevantnim istraživanjima, SNSD na lokalnim izborima gubi u gradu Banja Luka (grad neriješenih ubistava), a neizvjestan je ishod u Bijeljini, Prijedoru i Trebinju gdje su veće šanse za trijumf opozicije.\nTvrde da su zbog toga intenzivirane aktivnosti SNSD u vezi pritisaka na birače, izbornih prevara, kupovini glasača, ali i nezakonitom registrovanju birača u inostranstvu.\nPrema toj analizi, Milorada Dodika čeka neizbježna sudbina Nikole Gruevskog (VMRO-DPMNE) kao i demontaža Dodikovog režima.\nU analizi se podsjeća da je režim Gruevskog definitivno poražen na lokalnim izborima u Sjevernoj Makedoniji 15.oktobra 2017. godine i navodi da ulogu Socijaldemokratskog saveza Makedonije (SDSM) kao predvodnika svih građana u demontaži režima u Sjevernoj Makedoniji u Bosni i Hercegovini imaju šansu da preuzmu pojedine opozicione snage u oba bh. entiteta.\n„Primijećeno je da Dodik sve resurse ulaže za skidanje sa „crne liste“ američke administracije, jer ugrožava američku nacionalnu sigurnost i interese zbog svog dosadašnjeg političkog djelovanja. Dodik je netransparentno potrošio ogromne iznose sumnjivog novca za skidanje sa američke „crne liste“, iako je poznato da prema američkim zakonima nije dozvoljeno lobiranje za skidanje sa „crne liste“.\nGrađani očekuju od Đokićeve Socijalističke partije da istupi iz koalicije\nVeć je došlo do preslagivanja na političkoj sceni Republike Srpske, izlaskom iz vladajuće i najdugovječnije koalicije (SNSD-DNS-SP) Demokratskog narodnog saveza (DNS), koji je dolaskom na čelo te stranke Nenada Nešića izabrao drugačiji politički put, a to je političko djelovanje, koje će biti u interesu građana/birača, jer je Savez nezavisnih socijaldemokrata (SNSD) svoje djelovanje uglavnom temeljio opstankom na vlasti po svaku cijenu i enormnom bogaćenju i pljački društvenih resursa na čelu sa Miloradom Dodikom, članovima njegove porodice i pojedincima oko njega.\nVelika su očekivanja građana u Republici Srpskoj, da vladajuću koaliciju napusti i Socijalistička partija (SP) Petra Đokića, koja se nedavno oslobodila grupe „Dodikovaca“ u svojim redovima i koja bi izlaskom iz vladajuće koalicije prevagnula u korist rušenja režima Milorada Dodika.\nSocijalistička partija je prva reagovala na Dodikovu primitivnu politiku najavljivanjem uskraćivanja podrške posebno u Banja Luci.\nPrema relevantnim istraživanja SNSD na lokalnim izborima gubi u gradu Banja Luka, a po svemu sudeći u Bijeljini, Prijedoru i Trebinju kao većim gradovima. Očito je Dodik ignorisao činjenicu, da je Socijalistička partija stabilna partija, koja će poboljšati izborni rezultat kao i DNS.\nKoncept Milorada Dodika od prije godinu i više dana je bio, da u uslovima rasta budžeta, plata, penzija, investicija, realne rasti zaposlenosti, da sve uspjehe pripiše sebi, a da druge ključne aktere eliminiše, a te planove mu je pokvario Covid-19 i sada mu je sve to postale veliko breme sa kojim se mora sam nositi.\nNjegovi ljudi, kako stoji u analizi, sumnjaju u koncept njegove politike i pronašli su kontakte na drugim stranama.\nSimptomatično je, da je Nenad Nešić ekspresno pozvan u Ministarstvo unutrašnjih poslova Republike Srpske (MUP RS) kako bi bio saslušan 21.oktobra 2020 u okviru istrage o navodnoj zloupotrebi službenog položaja koju od ranije vodi Uprava kriminalističke policije MUP RS. Nešić se odazvao na poziv, ali je policijskim službenicima odbio dati izjavu. Prema saznanjima saslušanje se odnosilo na navodnu zloupotrebu službenog položaja u vezi s jednim od tendera JP „Putevi Republike Srpske“.\nAnalitičari smatraju, da je prije saslušanja Nenada Nešića trebao biti saslušan Milorad Dodik.\nU situaciji kada rejting DNS i Đokićevih Socijalista raste Dodik je spremio scenarij da pokuša oslabiti i nanijeti štetu Socijalističkoj partiji, dok je prije toga jedan manji dio „Dodikovaca“ iz Socijalističke partije uz kompletnu Dodikovu podršku i logistiku na kriminalan način sebi formirao novu partiju.\nSve ovo potvrđuje činjenicu, da nema procesuiranja ozbiljnog kriminala i podizanja optužnica nego se radi o senzacijama i/ili montiranim optužnicama.\nAnalitičari smatraju, da je Dodikov udar na DNS i Socijalističku partiju (SP) najlošiji potez, jer je izgubio najiskrenije i najvjernije političke partnere, a u sistem vlasti je uveo svoje političke protivnike, koji su demotivirali odnose unutar koalicije što se negativno prenijelo i na građane Republike Srpske, konstatuje se u analizi IFIMES-a.


Usvojen akcioni plan zapošljavanja za 2019. godinu\nPomoć u zapošljavanju djece poginulih boraca, zapošljavanje mladih pripravnika, podsticaji razvoja preduzetništva, obuke za dokvalifikaciju i prekvalifikaciju, zapošljavanje ciljnih grupa, i program zapošljavanja Roma. Sve su to mjere koje će Vlada Srpske sprovoditi u 2019. godini, kako bi se povećao broj zaposlenih. Definisane su akcionim planom zapošljavanja, koji je Vlada danas usvojila. Iz budžeta će, za te namjene, biti izdvojeno 16 i po miliona maraka.\n"Mi ćemo nastojati, obzirom da je akcioni plan danas usvojen, da se u što kraćem roku po ovim prjektima raspiše javni poziv, kako bi ova sredstva što prje bila operativna i došla do krajnjih korisnika," rekao je Duško Milunović, ministar rada i boračko-invalidske zaštite Republike Srpske.\nBroj zaposlenih u Srpskoj nikad nije bio veći, pokazuju to podaci Poreske uprave. Prema posljednjim podacima u Srpskoj je trenutno prijavljeno 296.535 radnika. Premijer Radovan Višković kaže da je to rezultat napora koje je Vlada Srpske uložila u otvaranje radnih mjesta i poboljšanje uslova za rad.\n"Tačno je to, možda se nekom sviđa ili ne sviđa, ali mi u ovom momentu imamo najveći broj zaposlenih otkad se ta kategorija mjeri uopšte. Srpska ima mjeru da za sve zaposlene na kraju godine da povrat poreza i doprinosa za privredne subjekte koji su zaposlili nezaposlene u toku godine, i to su mjere koje ćemo mi raditi u narednom periodu," rekao je Višković.\nDa se broj nezaposlenih smanjuje, potvrđuju i u Zavodu za zapošljavanje Srpske. Sa vlastima Srbije su, podsjećaju, započeli programe koji su šansa mladim ljudima da nađu posao. Jedan od njih je i Startap Srpska.\n"Zahvaljujući predsjedniku Srbije, Aleksandru Vučiću i tadašnjem predsjedniku Srpske, realizovan je program Startap Srpska, koji se isključivo odnosi na zapošljavanje mladih i inovativnih lica u Srpskoj, mladih koji pokreću vlastite biznise," kaže Miroslav Vujičić, direktor Zavoda za zapošljavanje Republike Srpske.\n"Zavod za zapošljavanje Republike Srpske i Nacionalna služba Srbije su opredijeljenje da kreiraju nove programe i mjere koje su namijenjene i poslodavcima i nezaposlenim licima," rekao je Zoran Martinović, Nacionalna služba za zapošljavanje Srbije.\nOsim u otvaranje radnih mjesta, Vlada Srpske će nastaviti i sa ulaganjem u stambeno zbrinjavanje porodica poginulih boraca i ratnih vojnih invalida. Danas je usvojena uredba koja definiše ko ostvaruje ta prava. Do sada je istim programom zbrinuto oko osam hiljada ljudi.\nVlada RS zapošljavanje akcioni plan\nPrezentovan novi akcioni plan zapošljavanja\nZa zapošljavanje u ovoj godini 17 miliona maraka\nNovi Akcioni plan - nada za nezaposlene?\nSpremni smo da učinimo dodatni napor za postizanje konsenzusa\nDodik i Vučić sutra u Drvaru i Mrkonjić Gradu\nVukanoviću ništa nije sveto jer nema poštovanja ni prema kome\n347 glasova 49%\n182 glasova 26%


Virtuelni festival CENTRAL DANCE EVENT 2021: SAN ILI JAVA | Blender\nUvertiru za doček Nove godine, u sredu 30. decembra, od 20 časova otvara Mina Poznanović, koja je osvojila treće mesto na ovogodišnjem Let’s mix it DJ takmičenju, kroz čije setove dominiraju tehno, haus, minimal i brejkbit. Nakon nje, za muziku će biti zadužen Marko Milosavljević – strastveni kolekcionar ploča i jedan od najpopularnijih di-džejeva na ovim prostorima. Među njegovim vinilima možete naći sve, od tehna i hausa, do džeza, soula, fanka, diska i bugija, dok konstantno eksperimentiše i istražuje nove forme alternativne muzike. Veče zatvara Kid Kimi čiji su nastupi uvek fuzija ambijenta, dipa, daba, hausa i tehna. Svoj zvuk uvek prilagođava atmosferi i publici.\nRepriza Nove godine počinje takođe u 20 časova, uz četrnaestogodišnju Lannu, čiji setovi su melodik tehno i progresiv, iako u slobodno vreme eksperimentiše i sa minimal, dip, tek haus setovima; bavi se i produkcijom, a najveća želja joj je da bude najmlađi producent na Beatport-u. Andrew Meller, producent i DJ koji osvaja svetske top liste, kao i bine velikih festivala poput UNTOLD-a i Amsterdam Dance Event-a i koji je zahvaljujući remiksu pesme „Born Slippy“ (Underworld), ostavio trag na globalnoj elektronskoj sceni, nastaviće selekciju muzike 1. januara. Dok će veče zatvoriti Coeus, momak kojeg nazivaju draguljem srpske elektronske muzike, član je ugledne etikete Afterlife, dok njegovu muziku redovno vrte velikani kao što su Tale of Us, Adriatique i Oliver Koletzki.


IslamBosna » Muslimanska braća osudila saudijske optužbe za ‘terorizam’\nMuslimanska braća osudila saudijske optužbe za ‘terorizam’\negipat, mursi, Muslimanska braća, saudijska arabija, uae\nIslamBosna.ba– Egipatska Muslimanska braća osudila su nedavnu karakterizaciju grupe od Saudijske Arabije kao nasilnu ‘terorističku ‘ organizaciju.\nU utorak, saudijski ministar vanjskih poslova, Adel el-Džubejr je pozvao Katar da prestane podržavati određene islamske organizacije, posebno skrećući pažnju na egipatsku Muslimansku braću i palestinski Hamas.\nGovoreći za France24, el- Džubejr je kazao da nedavna odluka Saudijske Arabije o prekidanju odnosa sa Dohom nema za cilj da nanese štetu Kataru već da ga prisili da ‘bira’ između Saudijske Arabije i ovih grupa.\n“Muslimanska braća osuđuju, s dubokim orgorčenjem, optužbe saudijskih zvaničnika protiv grupe “, stoji u saopćenju Muslimanske braće.\n“Od svoga osnivanja, Muslimanska braća su zadržala pozitivne odnose sa stanovnicima i vladarima zemalja Zaljeva, pružajući im kulturne, naučne, političke, ekonomske i socijalne usluge”, stoji dalje u saopćenju.\nOd svrgavanja Muhammeda Mursija, prvog slobodno izabranog predsjednika Egipta i vođe Muslimanske braće, grupa je zabranjena u Egiptu, Saudijskoj Arabiji i Ujedinjenim Arapskim Emiratima.\nBraća su naglasila svoju predanost ‘mirnim’ sredstvima protesta misleći na proteste nakon državnog udara 2013. godine u Egiptu, kojeg je u to vrijeme otvoreno podržao Rijad i Abu Dabi.


Vatrogasna jedinica dobila opremu za spasavanje u saobraćajnim nesrećama - infoBirač\nTeritorijalna vatrogasna jedinica Vlasenica dobila je opremu za spasavanje unesrećenih u saobraćajnim nesrećama. Tim povodom načelnik opštine Vlasenica Miroslav Кraljević posjetio je novoizgrađeni objekat vatrogasnog doma gdje je sa zaposlenima razgovarao o uslovima rada, aktivnostima i planovima za naredni period.\nКraljević je, ovom prilikom, rekao da nabavka alata, za koji su Vatrogasni savez Republike Srpske i opština Vlasenica izdvojili 25.000 КM, predstavlja nastavak započetih aktivnosti na jačanju kapaciteta Teritorijalne vatrogasne jedinice. Podsjetio je da je prošle godine izgrađen savremeni objekat vatrogasnog doma za koji je izdvojeno više od 300.000 КM.\n– Nabavili smo i određeni namještaj, a u narednim danima nastavićemo opremanje vatrogasnog doma i biće postavljen video nadzor. Opština Vlasenica nastaviće sa projektima koji imaju za cilj unapređenje zaštite od požara i spasavanja unesrećenih, kako bi naši vatrogasci radili u punom kapacitetu – rekao je Кraljević.\nPrilikom primopredaje, načelnik opštine Miroslav Кraljević istakao je da će u narednim danima vlasenički vatrogasci testirati novi alat, te da je planirana pokazna vježba kojoj će prisustvovati građani.\nVlasenica: Pravili buku autima, vrijeđali policiju pa lišeni slobode


Među više od 1200 partnera međunarodne fondacije Forum slovenskih kultura nalaze se i brojne institucije iz Srbije. Tokom nedavne radne posjete, neke od njih posjetila je direktorka FSK-a dr Andreja Rihter.\nNa polju izdavaštva i književnosti, FSK već duži niz godina sarađuje sa izdavačkom kućom Arhipelag i Narodnom bibliotekom Srbije, u kojoj od 2018. godine djeluje i Centar slovenskih kultura Beograd. U sklopu radne posjete Srbiji, direktorka FSK-a Andreja Rihter sastala se sa novim direktorom Narodne biblioteke Vladimirom Pištalom, izdavačem Gojkom Božovićem i predstavnicima Ministarstva kulture i informisanja Republike Srbije, koji učestvuju u aktivnostima zbirke 100 slovenskih romana. Između ostalog, razgovarali su o obilježavanju 15. godišnjice zbirke u Srbiji i drugim događanjima u Centru slovenskih kultura Beograd.\nRihter se susrela i sa direktorima baštinskih institucija, Tijanom Palkovljević Bugarski, direktorkom Galerije Matice srpske, Nedom Knežević, direktorkom Muzeja Jugoslavije i predsjednicom žirija za nagradu Živa kao i direktorkom Muzeja savremene umjetnosti Marijanom Kolarić. Takođe je razgovarala o daljoj saradnji sa direktorom Arhiva Srbije Miroslavom Perišićem i direktorom Arhiva Jugoslavije Milanom Terzićem.\nNakon radnog sastanka u Gradskoj upravi Novog Sada sa Aleksandrom Petrovićem, zamjenikom gradonačelnika i Daliborom Rožićem, članom Gradskog savjeta za kulturu, FSK može da očekuje partnerstvo sa Gradom Novim Sadom, i to u okviru udruženja WWR – Ruta književnica, kao i 2022. godine u okviru Evropske prijestonice kulture.


Kampanja o vrtićima - ko sve nije u pravu - Istinomer\nKatarina Baletić 27. 2. 2018.\nTačno je da su za vreme prethodne vlasti neki roditelji plaćali oko 9.000 dinara, ali je bilo i mnogih koji su plaćali manje – manje čak i od sadašnje cene. Međutim tu ima nekoliko ali.\nU tom periodu više puta su donošene izmene Pravilnika o uslovima i načinu ostvarivanja prava na regresiranje troškova boravka dece u vrtićima, a 2013. godine usvojen je i novi Pravilnik o finansijskoj podršci porodici sa decom na teritoriji grada Beograda. Oba dokumenta određivala su različite cene koje roditelji, u zavisnosti od primanja, treba da plate. Međutim, kako su 2010. doneti novi zakoni o obrazovanju i vaspitanju, koji su propisivali da roditelji plaćaju 20 odsto ekonomske cene – ovakav način naplate postao je protivzakonit.\n„U ovom trenutku u nekim opštinama imate višu cenu vrtića, 8.000 – 9.000 dinara, a u najvećem broju opština imate vrtiće koji koštaju 1.500 i 2.000 dinara. Dakle, cena vrtića u gradu Beogradu će verovatno poskupeti za najveći broj roditelja“, rekao je Mali u januaru 2015.\nPrema podacima Sekretarijata za obrazovanje i dečiju zaštitu, ranije dostavljenim Istinomeru, u vreme Đilasa sagrađeno je 15 vrtića, dva su kupljena za potrebe vrtića, dva su dograđena, a deset prostora je Gradu ustupljeno bez naknade i adaptirano za potrebe boravka dece. Ukupno – 29.\nMeđutim, deluje da ova lista nije kompletna, budući da se na njoj ne nalaze – “Zvezdica”, “Čarolija” ili “Jezerce 2”, o čijem otvaranju smo mogli da čitamo u medijima.\nBilo kako bilo, preciznog odgovora na pitanje koliko je izgrađeno vrtića u periodu 2008 – 2013. zapravo nema, jer nemamo precizne zvanične podatke. Za one koje imamo utvrdili smo da su manjkavi. S druge strane, netačno je reći da za poslednje četiri godine nije otvoren nijedan vrtić.\nBgIzbori2018 deca Dragan Đilas Siniša Mali vrtići


Šulić: Izvorni Dejton – jedini način funkcionisanja BiH\nBiH treba da se vrati izvornom Dejtonskom mirovnom sporazumu, što je jedini način funkcionisanja ove zemlje i njenih entiteta, izjavio je Srni potpredsjednik Narodne skupštine Republike Srpske Denis Šulić.\nŠulić, koji je i poslanik SNSD-a u Narodnoj skupštini, rekao je da je Dejton u posljednjih 26 godina, nažalost, narušen intervencionizmom i nametanjima međunarodnog faktora.\nPovodom predstojećeg obilježavanja 26 godina od parafiranja Dejtonskog mirovnog sporazuma, Šulić je konstatovao da se Dejton ne može mijenjati bez saglasnosti tri konstitutivna naroda – Srba, Hrvata i Bošnjaka, te njihovih legalnih i legitimnih predstavnika.\nOn je podsjetio da je SNSD uvijek baštinio izvorni Dejton kao osnov i okvir postojanja i funkcionisanja BiH i nikada nije odustao od borbe za izvornu, dejtonsku BiH, o čemu govore i posljednje inicijative o vraćanju nadležnosti Srpske.\nNapomenuo je da je Dejtonski mirovni sporazum zaustavio rat u BiH, te da je garant mira i stabilnosti na ovim prostorima.\nU nedjelju, 21. novembra, navršava se 26 godina od kada je u američkoj bazi Rajt Peterson u Dejtonu parafiran Opšti okvirni sporazum za mir u BiH i njegovih 12 aneksa, čime je okončan rat u BiH i uspostavljen njen ustavno-pravni poredak.


Udruženo do Sava centra-Aerodrom, Bg sajam i Energoprojekt – NovostiDana.rs\nUdruženo do Sava centra-Aerodrom, Bg sajam i Energoprojekt\nBEOGRAD – Na javni poziv Grada Beograda za podnošenje prijava za osnivanje zajedničkog privrednog društva koje će rekonstruisati i upravljati Sava centrom, zajedničku ponudu su dale tri vodeće kompanije u zemlji – Aerodrom „Nikola Tesla“, Beogradski sajam i Energoprojekt Holding, saopštio je danas taj konzorcijum.\nVerujemo da će Grad Beograd imati težak zadatak da odabere najboljeg ponuđača i nadamo se da je naš tim budući partner u procesu revitalizacije Sava centra kao kulturnog, turističkog i kongresnog središta regiona, navedeno je u zajedničkom saopštenju.\nBeoinfo je juče saopštio da su na javnom pozivu za podnošenje prijava za osnivanje zajedničkog privrednog društva radi rekonstrukcije i upravljanja kongresnim centrom Sava centra u sredu otvorene dve ponude – jedna kompanije Delta Holding i druga konzorcijuma koji čine Aerodrom „Nikola Tesla“, Energoprojekt Holding i JP Beogradski sajam.\nU Starom dvoru su otvarane koverte sa dokumentacijom dva potencijalna partnera Grada Beograda za rekonstrukciju Sava centra.\nTako je završena prva faza postupka, a do sredine januara očekuje se odluka da li su podnosioci ponuda ispunili neophodne uslove konkursa.\nU drugoj fazi postupka podnosioci će dati i obavezujuće ponude, za šta će imati rok od još 60 dana.\nGrad Beograd očekuje da će do kraja aprila sa izabranim partnerom potpisati ugovor i ubrzo nakon toga započeti postupak rekonstrukcije i profesionalizacije Sava centra, saopštio je Beoinfo.\nFoto Tanjug/ N. Milošević, ilustracija


Sporna odluka sudije Mosa - Vardi isključen zbog simuliranja! - Sportske.net\nSporna odluka sudije Mosa - Vardi isključen zbog simuliranja!\nFudbaleri Lestera ostali su sa desetoricom na terenu nakon što je sudija Džonatan Mos pokazao drugi žuti karton Džejmiju Vardiju i to zbog simuliranja.\nKontra iz udžbenika - Šmajhel inicijator, Vardi egzekutor!Kosmos je uz Lester - Dve stative u sekundi spasile Šmajhela!Sumanute kvote - Pre će Papa u Rendžers nego Lester do titule!?Ranijeri želi da još dugo ostane u LesteruLester našao pojačanje u Primeri?\nLider engleskog šampionata ušao je u završnicu meča sa Vest Hemom brojčano slabiji usled isključenja koje je sudija Džonatan Mos pokazao Džejmiju Vardiju u 56. minutu meča.\nNajbolji strelac Premijer lige zaradio je prvu javnu opomenu u prvom poluvremenu zbog nekoliko grubih startova i tu se glavnom arbitru duela Lestera i Vest Hema ne može ništa zameriti.\nProblem je nastao u 56. minutu susreta kada je Džonatan Mos procenio da je Džejmi Vardi želeo da iscenira prekršaj u kaznenom prostoru, pa je odlučio da mu pokaže drugi žuti karton i put u svlačionicu.\nKada pogledate sporni detalj stiče se utisak da je Ogbona bio u kontaktu sa Džejmijem Vardijem i da napadač Lestera svakako nije imao nameru da simulira.


Kina na velika vrata ulazi u Srbiju — preti odgovor Evrope - VIRALNE\nHome / DRUŠTVO / Kina na velika vrata ulazi u Srbiju — preti odgovor Evrope\nKina na velika vrata ulazi u Srbiju — preti odgovor Evrope\nPredsednik Kine Si Đinping prihvatio je poziv predsednika Srbije Aleksandra Vučića da ponovo poseti našu zemlju. U junu će se navršiti dve godine od kako je šef kineske države prvi put došao u zvaničnu posetu Beogradu, a stručnjaci ocenjuju da njegov ponovni dolazak sasvim sigurno neće biti rutinska poseta.\nPrema rečima Borislava Korkodelovića, spoljnopolitičkog komentatora i odličnog poznavaoca prilika u Kini, želja kineskog predsednika da ponovo poseti Srbiju je izuzetno značajna vest s obzirom na to da je reč o, kako mnogi poznavaoci spoljne politike smatraju, trenutno najmoćnijem svetskom državniku.\nZanimljivo je, kaže naš sagovornik, da je poruka predsednika Sija srpskim vlastima preneta u trenutku kada Kina ima najveći godišnji međunarodni događaj — dvonedeljna zasedanja Nacionalnog narodnog kongresa, najvišeg zakonodavnog tela u toj zemlji, i Konsultativne konferencije, svojevrsnog Senata Narodne Republike Kine.\n„Odnosi između Srbije i Kine su, kako se ocenjuje i u Beogradu i u Pekingu, na najvišem nivou od njihovog uspostavljanja pre gotovo sedamdeset godina. Međusobne posete su veoma intenzivne na obema stranama, i to na vrlo visokom, pa kako vidimo, i na najvišem nivou. Takođe, sve je više ekonomskih projekata koji se, između ostalog, vezuju i za najambiciozniji ekonomski projekat 21. veka — kineski projekat ’Pojasa i puta‘, odnosno ’Novi put svile‘, a takođe je intenzivna saradnja Srbije i NR Kine na međunarodnom planu“, ocenjuje Korkodelović.\nSagovornik Sputnjika podseća da je Kina trenutno druga, ako ne i prva ekonomska sila sveta i da postaje sve nezaobilazniji faktor u svetskoj privredi. Korkodelović dodaje da je u toj zemlji ukinuta ustavna odredba koja je šefu države dosad ograničavala mandat na dva turnusa od po pet godina, što predsedniku Siju daje mogućnost da ostvari više predsedničkih mandata.\nKako kaže, kineski lider je trenutno na vrhuncu svoje političke karijere i radi na tome da Kina bude sve prisutnija u međunarodnoj zajednici i da svoj veoma interesantan model privrednog razvoja prenosi drugima koji to žele. Kao takav, u Srbiji sasvim sigurno nije uobičajen gost, a njegova poseta nije rutinska.\n„Kad god predsednik Si ide u inostranstvo, njegova poseta se obično završava potpisivanjem desetina bilateralnih sporazuma koji su često vredni milijarde evra. Takođe, to će sigurno značiti dalje učvršićivanje uzajamnog prijateljstva, usaglašavanje stavova o nizu pitanja iz međunarodne zajednice, ali i verovatno dodatno intenziviranje sprovođenja velikog projekta ’Jedan pojas, jedan put‘, koji je određenim delovima Evrope sve više kritikovan zbog toga što navodno predstavlja opasnost za zapadne, liberalne vrednosti. To, na neki način, može da utiče na ukupne odnose između EU i Kine, a posebno na odnose između Kine i 16 zemalja centralne i istočne Evrope, među kojima je i Srbija“, ukazuje Korkodelović.\nNa pitanje da li se može očekivati da Evropskoj uniji zasmeta produbljivanje saradnje Srbije i Kine novom posetom kineskog lidera, Korkodelović kaže da je i predsednik Vučić nedavno govorio o tome da Beograd redovno informiše Brisel o zajedničkim poduhvatima sa Kinom i na neki način očekuje „zeleno svetlo“ od EU za te projekte.\n„Međutim, Evropska unija sve više zauzima tvrd stav prema saradnji sa Kinom, što je i logično jer je moć Kine sve veća, a njene kompanije su sve prisutnije u Evropi i preuzimaju deo kolača koji je do sada pripadao evropskim i zapadnim kompanijama. Dakle, normalno je očekivati da će uz taj tvrđi stav koji EU bude zauzimala prema Pekingu, iz Brisela stizati sve snažniji izrazi rezervi prema budućoj saradnji Srbije i Kine. Bojim se da je tako nešto moguće“, primećuje Korkodelović.\nOn dodaje da bi u tom smislu buduća poseta kineskog predsednika Srbiji mogla biti još jedna prilika da Si Đinping i predsednik Vučić ponovo istaknu značaj projekta „Pojasa i puta“ i ukažu da je to projekat u kome obe strane dobijaju.\nInače, kako je najavljeno, kineska kompanija „Ciđin“ mogla bi učestvovati na predstojećem tenderu za strateškog partnera RTB Bor. Njeni predstavnici su svoje interesovanje za srpsku firmu preneli i predsedniku Vučiću.\n„Ta firma je među kineskim kompanijama koje se bave ekstrakcijom bakra i zlata poslednjih godina poznata kao jedna od najaktivnijih u preuzimanju kompanija iz Latinske Amerike, Afrike, azijsko-pacifičkog regiona, Australije, Papua Nove Gvineje. Smatra se da je u tom preuzimanju najuspešnija, pa ukoliko je ona procenila da je sada pravi trenutak da stupi u kontakt sa rukovodstvom RTB Bor i vladom Srbije, onda smo na dobrom putu da to možda i bude realizovano. Ta firma je poznata po profesionalizmu i dobrom instinktu za kupovine, i ona ne kupuje kompanije ako nije sigurna da će imati dvadeset posto profita. Oni takođe računaju da mogu primenom visokih tehnologija koje poseduju da iz relativno osiromašenih ruda da izvlače što je moguće veći procenat zlata, bakra i cinka. To sve govori da bi od takvog jednog poduhvata mogla da profitira i jedna i druga strana“, ukazuje Korkodelović.\nIako ta kompanija jeste državna firma, ističe naš sagovornik, njen stil poslovanja liči na privatne kompanije i ona je zbog toga cenjena u međunarodnim poslovnim krugovima.\n„Možda bi to za Srbiju mogao biti adut više ukoliko joj zatreba u eventualnim razgovorima sa Briselom oko poduhvata za Bor“, zaključuje Korkodelović za Sputnjik.\n← Prethodna vest Beograd plaća da se utvrdi da li ima štete od izgradnje tržnog centra 'Ada mol'\nSledeća vest → U Beogradu otvoren prvi radioničarski prostor besplatan za sve gradjane


Englezi bez Kleverlija napadaju "Đetiće" - Sportske.net\nEnglezi bez Kleverlija napadaju "Đetiće"\nFudbaler Mančester Junajteda Tom Kleverli neće biti u protokolu za kvalifikacione meč protiv Crne Gore, kao ni protiv Poljske.\nGlavobolja za selektora Engleske Roja Hodžsona, pred dva najbitinija duela pred odlazak na Svetsko prvenstvo naredne godine.\nSelekcija "Gordog Albiona" će u poslednja dva meča ovog kvalifikacionog ciklusa ući bez igrača Mančetster Junajteda Toma Kleverlija, koji će zbog povrede preskočiti pomenute mečeve.\nEnglezi pred odlučujuće mečeve imaju dosta problema sa povređenim fudbalerima, jer pored Kleverlija, neizvestan je i nastup Džeka Vilšira koji se još uvek nije u potpunosti oporavio od povrede.\nI pored toga u taboru Engleske veruju da njihov tim može da izbori direktan plasman za Mondijal u Brazilu narednog leta, jer u poslednja dva susreta ova reprezentacija ulazi kao prvoplasirana u grupi H sa 16 osvojenih bodova.\nMeđutim da Englezima u tom poduhvatu neće biti ni malo lako, govori podatak da u toj grupi četiri ekipe konkurišu za prva dva mesta, jer se četvrtoplasirana Poljska nalazi na samo tri boda iza vodeće Engleske.


Evropljani sve kritičniji prema SAD-u i NATO-u - Klix.ba\nSvijet Evropljani sve kritičniji prema SAD-u i NATO-u\nEvropljani sve kritičniji prema SAD-u i NATO-u\n6.9.2006. u 19:35\nBroj Evropljana koji podržavaju vanjsku politiku SAD-a i NATO-a je u stalnom i osjetnom opadanju, rezultat je istraživanja provedenog u okviru godišnjeg projekta "Transatlantik trends 2006", čiji ishod je danas objelodanjen u Bruxellesu.\nRezultati istraživanja, koje je predstavilo više američkih i evropskih nevladinih organizacija pod okriljem fonda "German Marshall za SAD", pokazuju da je od 11. septembra 2001. godine do danas evropska kritika na račun američke vanjske politike dramatično porasla - s 56 na čak 77 podsto, dok je želja Evropljana za vodećom ulogom SAD-a u vanjskim poslovima opala sa 64 na svega 37 posto.\nZanimljivo je da je opala i podrška samih Amerikanaca vanjskoj politici Washingtona - s 56 na svega 40 posto.\nTakozvani "termometar" od 100 stepeni, kojim su se mjerila evropska osjećanja prema SAD-u, pokazao je mlaku podršku od svega 51 stepena.\nEvropska podrška NATO-u je također u opadanju, pa je sa 69 posto u 2002. godini opala na 55 posto u 2006.\nPrimijećen je i velik pad podrške NATO-u u zemljama koje imaju tradicionalno pozitivniji odnos prema Sjevernoatlantskoj alijansi - u Njemačkoj, Italiji, Poljskoj i Turskoj.\nZa jačanje vojne uloge EU izjasnilo se 46 posto Evropljana, dok je 63 posto Evropljana ocijenilo da bi daljnje širenje EU pomoglo Bruxellesu da igra jaču ulogu u međunarodnim odnosima.\nIstrovremeno, dvije trećine Evropljana smatra da bi EU trebalo da ima svog ministra vanjskih poslova, što je, uostalom, i predviđeno nacrtom ustava EU.\n«Sveobuhvatna slika evropskog javnog mnijenja pokazuje da se ovogodišnje istraživanje ne slaže s trenutnom percepcijom rasta skepticizma među evropskim građanima u vezi s daljnjim procesom integracije EU», izjavio je, tim povodom, Piero Gastaldo, generalni sekretar Kompanije di San Paolo, jedne od organizacija koje su provele istraživanje.\nAmerikanci (79 posto) i Evropljani (66 posto) sve više vide terorizam kao ogromnu prijetnju, pri čemu je posebno primjetan porast ocjena da je islamski fundamentalizam ogromna prijetnja međunarodnoj sigurnosti.\nAmerikanci i Evropljani također smatraju da je nuklearni Iran veća opasnost od nasilja i nestabilnosti u Iraku.\n«Jasno je, proizlazi iz našeg istraživanja, da se mišljenja Amerikanaca i Evropljana sve više približavaju kad je riječ o opasnostima koje im prijete.\nS obzirom na činjenicu da se, prvi put, većina Amerikanaca slaže s Evropljanima kad je riječ o lošoj ocjeni vanjske politike Georgea Busha, jasno je da SAD ne bi više smjele da pretenduju da same rješavaju svjetske probleme», izjavio je Craig Kennedy, predsjednik fonda «German Marshall za SAD», prenio je Tanjug.\nZanimljiv je i podatak da je od 2004. godine do danas opalo pozitivno osjećanje Turaka prema SAD-u (s 28 na 20 posto) i Evropi (s 52 na 45 posto), dok je u isto vrijeme poraslo prema Iranu (s 34 na 43 posto).


Mišković u sudu: Dokažite ili oslobodite - Bizlife.rs\n09:11 Beograd, 24.02.2018.\nBiznismen i vlasnik Delta Holdinga Miroslav Mišković svedočio je u Specijalnom sudu, gde je izjavio da ne postoje dokazi o poreskoj utaji i da je ovim procesom oštećen on, ali i Srbija.\n“Ovim procesom jesam oštećen ja, moja porodica, moja kompanija, ali oštećena je i Srbija. Oštećena je moralno, jer je ovo proces koji ozbiljno narušava njenu reputaciju. Oštećena je i materijalno, jer pravite greške koje će na kraju platiti građani Srbije.”\nOvo je u petak pred Specijalnim sudom u Beogradu rekao Miroslav Mišković, vlasnik Delta holdinga, optužen da je pomogao sinu Marku, koji je takođe optužen, da utaji porez od oko 320 miliona dinara.\nOvo je inače drugo po redu suđenje, pošto je Apelacioni sud ukinuo presudu kojom je, između ostalih, Miroslav Mišković bio osuđen na pet godina zatvora.\nPrvi čovek Delte je istakao da sud mora od Tužilaštva da traži jasne dokaze i to one da je postojala poreska obaveza koju je trebalo da izvrše, a “da taj dokaz nije mišljenje nekog političkog tela”.\nNadalje je zatražio da se pribavi dokaz da je savetovao Marka da utaji porez i to kada, gde i kako, kao i da je postojao umišljaj da se to uradi.\nAko Tužilaštvo ove dokaze nema, a ja vam od 2013. tvrdim da ih nema niko, jer oni ne postoje, onda tražim da uradite ono što je trebalo još tada – oslobodite me i dozvolite da radim svoj posao, kao svaki građanin, ali i kao vodeći privrednik ove zemlje, jasan je Mišković.\nMišković je kazao da zna zašto je protiv njega pokrenut proces, ali da još nije vreme da to i kaže. Odgovarajući na pitanje svog branioca, advokata Zdenka Tomanovića, naveo je da su Milo Đurašković i Milorad Dodik bili sa njim 2008. godine na otvaranju tržnog centra u Banjaluci u vreme kada je prema optužnici savetovao sina da utaji porez.\ndelta holding miskovic sudjenje


Polovni Leguan radne platforme i dizalice oglasi za prodaju - Estonija - Mascus Srbija\nNalazite se ovde: Mascus Srbija > Gradjevinarstvo > Radne platforme i dizalice > Leguan > Estonija\nPolovno Leguan radne platforme i dizalice iz Estonija\nOvde se nalazi lista oglasa u kategoriji Leguan radne platforme i dizalice iz Estonija. Mozete sortirati polovne Leguan radne platforme i dizalice po cenim godini proizvodnje ili modelu. Koristite navigaciju na levoj strani strane da smanjite pretragu. Mozete i prosiriti pretragu na Leguan radne platforme i dizalice iz.\nPredlazemo vam i da posetite Leguan radne platforme i dizalice stranu u Brend sekciji.


Početak projekta „Podrška žrtvama i svedocima krivičnih dela u Srbiji“\nPredsednik Vrhovnog kasacionog suda Dragomir Milojević učestvovao je 1. juna 2018. godine u Beogradu, na konferenciji koja označava početak projekta Misije OEBS-a u Srbiji „Podrška žrtvama i svedocima krivičnih dela u Srbiji“, koji se finansira iz sredstava Evropske unije.\nKonferencija „Unapređenje kapaciteta u pravosuđu – jačanje vladavine prava”\nPredsednik Vrhovnog kasacionog suda Dragomir Milojević učestvovao je na konferenciji „Unapređenje kapaciteta u pravosuđu – jačanje vladavine prava“, 31. maja 2018. godine u Beogradu.\nNa svečanoj Opštoj sednici, održanoj 17. maja 2018. godine u Vrhovnom kasacionom sudu, stupile su na funkciju sudije Vrhovnog kasacionog suda Zorana Delibašić i Duško Milenković.\nOkrugli sto na temu “Ostvarivanje prava na kompenzaciju za žrtve teških krivičnih dela u krivičnom i građanskom postupku“\nVrhovni kasacioni sud organizovao je okrugli sto na temu “Ostvarivanje prava na kompenzaciju za žrtve teških krivičnih dela u krivičnom i građanskom postupku“ 27. aprila 2018. godine u Beogradu, u saradnji sa Misijom OEBS-a u Srbiji i Pravosudnom akademijom.\nPrezentacija Izveštaja o realizaciji programa aktivnosti Pravosudne akademije\nPravosudna akademija u saradnji sa projektom „Podrška Evropske unije Parvosudnoj akademiji“, organizovala je 25. aprila 2018. godine u Beogradu, Prezentaciju u cilju predstavljanja Izveštaja o realizaciji programa, unapređenja rada, razvoja e-akademije i predstavljanja budućih aktivnosti.\nKonferencija „Pravo na suđenje u razumnom roku i naknada štete u postupku zaštite prava-praksa Evropskog suda za ljudska prava i nacionalnih sudova”\nKonferencija „Pravo na suđenje u razumnom roku i naknada štete u postupku zaštite prava-praksa Evropskog suda za ljudska prava i nacionalnih sudova” održana je 3. aprila 2018.


Deda – šta znači sanjati dedu?\nNa javi je deda sinonim za nekoga ko je uvek drag i poseban, ali i ko je „mudra seda glava“, te ko daje najbolje savete i ko je uvek spreman i ume da razume, da podrži i da oprosti svaku načinjenu pogrešku i/ili štetu.\nU nastavku teksta saznajte šta znači sanjati dedu.\nŠta znači sanjati dedu – deda kao predominirajući motiv u snovima\nPoznato je da su snovi u kojima je deda predominantna figura odista česti, i imaju raznovrsna baš i zanimljiva značenja i tumačenja, pozitivna i/ili negativna, već svakako u skladu sa nekom posve i sasvim vrlo konkretnom situacijom, te i konotacijom načina i događaja u kome se pak pomenuti glavni motiv i sanja, i kako se pak i doživljava i „vidi“ u snovima.\nU nastavku teksta će biti navedeni oni najupečatljiviji snovi o dedi, te data i neka analiza zapravo po sanjaricama i sanovnicima, koji i tumače na najbolji i najrealističniji način povezanost glavnih motiva i određenih događaja i situacija.\nSanjati da vidite nekog dedu koji nije vaš ali on je dominantan simbol tj motiv samoga sna\nPokušavate da se preterano lako i brzo iskažete i dokažete, i ne želite da prihvatate dobronamerne i iskrene savete ljudi koji su vam pravi i iskreni prijatelji, ali i sami ćete uvideti da grešite kada vi budete sasvim sebe „unazadili“, nekim svojim postupcima i razmišljanjima.\nSanjati da vidite svog dedu i da sa njime nešto razgovarate i on vas savetuje vrlo mudro\nUzaludno radite neki posao jer ga nikako ne volite, pa očekivani uspeh mora da izostane, kada vam je nešto stalno napor i „muka“, i ne možete sve i da hoćete da „date sebe 100%“, jer ste vi svesni da to nije ono pravo.\nSanjati da vi razgovarate sa svojim dedom u snu ali koji na javi nije više uopšte ni živ\nNedostaje vam neka odlučnost i „čvrstina u planiranju“, pa imate osobinu da se vi i previše lako rasplinjavate, i da izgubite fokus kada je u pitanju nešto krucijalno, te ćete vrlo brzo da napravite neke kardinalne greške, i da ostanete i bez novca i posla, ali i bez ugleda i poštovanja.\nSanjati da vidite u snu svog dedu koji je bolestan ili je na samrti i vama je veoma teško\nPretrpećete uskoro neke velike gubitke na svim životnim poljima, ali ćete vi morati da se što pre „saberete“, jer ne možete da se tako lako „predate očajanju i samosažaljenju“, jer je to i sebično i vrlo neodgovorno prema ljudima sa kojima radite i prema vašoj sopstvenoj porodici.\nSanjati da vam je deda u snu mrtav i sahranjujete ga iako je na javi on sasvim „živ i zdrav“\nPokušavate da ostavite neke prošle greške i gubitke „iza sebe“ i da se ponašate odgovornije i pak i bolje, jer ste dovoljno zreli i dovoljno ste se promenili, da uvidite šta jeste za vas i najbolje i gde i šta u sadašnjosti treba da „uradite drugačije“.\nSanjati da se svađate sa svojim i/ili tuđim dedom i da ste ga veoma rastužili ili uvredili\nNeko će da vas veoma povredi, i vaša će sujeta i ponos da učine da se ponesete zlobno i vrlo pak osvetoljubivo prema toj osobi, iako to generalno nije odlika vašeg karaktera, pa ćete da se ubrzo i pokajete zbog svega.\nSanjati da vam deda „priča priče“ i da ste vi malo dete koje ga pomno sluša i raduje se\nIznenadićete se zbog nekih skorih lepih vesti ili događaja, koji mogu čak da utiču na to da vam se život promeni sasvim „iz korena“, i da vam sve odjednom krene na bolje i da postignete neke baš izvanredne rezultate i napredak.\nSanjati da vam je deda potpuno neka nepoznata osoba i vi ga ubeđujete da ga ne poznajete\nNe možete da „naterate“ partnera da ostane sa vama u vezi, ako on želi da vas ostavi i ako mu vi i ne odgovarate jer ste se promenili oboje, te je on to pre vas shavtio i prihvatio, jer želi da pronađe i svoju sreću i neku „pravu ljubav“, dok vi sebe uporno zavaravate i ne želite da uvidite činjenice.\nSanjati da ste pošli u šetnju sa dedom i da mu pomažete da hoda jer je slabo pokretan\nPred vama ili vašim dragim osobama su neke skore zdravstvene tegobe ili povrede, pa je poželjno da se obratite lekaru, i da generalno budete pažljiviji u svakodnevnim aktivnostima i na poslu.\nSanjati da se radujete sa svojim dedom i da zajedno pevate i veselite se nekom događaju\nPlakaćete zbog neke nepravde koja će da vam se dogodi, i to pre svega jer ćete da budete sasvim nepravedno i nevini osuđeni, ali nećete imati načina da dokažete da vi niste ni za šta krivi, te da i vama nije lako i da želite da se pokažete drugima da ste pošteni i časni kao što ste oduvek i bili.\nSanjati da vaš deda plače i da je vrlo nesrećan i vi želite da mu pomognete i razveselite ga\nStalno se trudite da „ugađate drugima“, te i nikada ne mislite na sebe i na svoje potrebe, te sebe preterano iscrpite i lako „potrošite i rasipate svoju energiju“, a kada vama treba neka pomoć i/ili oslonac, tada za vas „niko nije tu“.\nSanjati da vam je deda umro i da ste se sasvim „slomili“ jer ste bili za njega vrlo i vezani\nMoraćete da se prema nekim osobama postavite puno ozbiljnije i „strožije“, jer su zbog blage i dobre naravi koju imate, i navikli da se ponašaju bahato i bezobzirno, te da čak sve rade i „na svoju ruku“, i da vas često ne poslušaju, kada im kažete kako zaista treba da postupe u situaciji koja je za vas veoma bitna i važna.\nSanjati da ste vi nekome deda i da vam je kosa seda i vrlo ste slabi i osećate se staro\nIscrpljeni ste i stalno nezadovoljni, jer ne možete da ostvarite željene rezultate, pa pokušavate da se nekako snađete, ali da ne ugrozite svoju dobru reputaciju, i da ne pokleknete pred nekim vrlo i nemoralnim ili nelegalnim izazovima i ponudama, koje su „uvek tu pred vama“.\nKrava - šta znači sanjati kravu?


Najmanje 13 mrtvih u protestima u Kolumbiji\nPored 13 smrtnih slučajeva koje je prijavilo državno tužilaštvo, prijavljeno je i da su 34 osobe povrijeđene\nAd. A. / Blic 30.05.2021\nKRVAVI NEMIRI Najmanje 13 mrtvih u protestima u Kolumbiji\nNevladine organizacije optužuju policiju za brutalnost\nNajmanje 13 ljudi poginulo je u kolumbijskom gradu Kali, epicentru demonstracija širom zemlje, a mnogi od tih smrtnih slučajeva možda su povezani s protestima, izjavio je gradonačelnik Horhe Ivan Ospina, piše Blic.\n- Ovaj kobni dan značio je vrlo veliki broj smrtnih slučajeva, ali još uvijek ne možemo reći da li su sve smrti od 28. maja u potpunosti povezane sa protestima - saopštio je Ospina u video poruci, prenosi Rojters.\nPored 13 smrtnih slučajeva koje je prijavilo državno tužilaštvo, prijavljeno je i da su 34 osobe povrijeđene, dodao je Ospina.\nVlada je povezala 17 smrtnih slučajeva civila i smrt dva policajca sa protestima koji su započeli 28. aprila, dok organizacije za zaštitu prava kažu da su snage sigurnosti ubile na desetine civila, navodi Rojters.\nNemiri su također pritisnuli vladu da odlaže zdravstvenu reformu i podstakli ostavku bivšeg ministra finansija Alberta Karaskuile.\nBivši fudbaler Šibenika uhapšen u Kolumbiji zbog pokušaja ubistva policajca\n03.05.2021 u 09:19\nSofija Vergara: Dramatični život nesuđene stomatologinje\n01.05.2021 u 14:35


VESTI - Stranica 66 od 70 - Afera\nVeljko Nestorović urednik portala Kosovo online ističe da je na Brnjaku dosta napetija situacija u odnosu na Jarinje, jer je, kako dodaje, na Brnjaku manje kamera, ali i ljudi, gde pripadnici ROSU nisu pod medijskom lupom. Nestorović se dotakao i trojice pretučenih Srba, koji su, kako je otkrio bili u […]\nOnlajn nastava decu svakako čuva od Kovida 19, međutim, na drugoj strani uzima danak. Rezultati istraživanja koje je sproveo Srpski savez profesora fizičkog vaspitanja pokazuje da čak 40 odsto učenika povremeno (najmanje jednom mesečno) muči nesanica, da više od polovine ide na spavanje kad prođe i ponoć, dok pre devet […]\nMilenko Jovanov, potpredsednik Glavnog odbora Srpske napredne stranke ocenio je da se napadima od onih koji podržavaju Dragana Đilasa vrši dehumanizacija i predsednika Vučića i njegove porodice, kao ohrabrenje i putokaz raznim psihopatama. Uvreda upućena majci predsednika Vučića je poruka bivšeg režima u liku Dragana Đilasa, Vuka Jeremića, Marinike Tepić […]\n„Nisam bio na barikadama, pošao sam da radim nešto. Nešto su vikali na albanskom, ja nisam razumeo, izbacili su me na asfalt, udarali po leđima, po ustima, izbili su mi zub“, rekao je Dragiša Vlašković za Kosovo onlajn prilikom prijema u KBC Kosovska Mitrovica, koga su pretukli pripadnici specijalne kosovske […]\nTrojica Srba povređenih u današnjem napadu pripadnika specijalne kosovske policije na administrativnom prelazu Brnjak prebačeni su u KBC Kosovska Mitrovica na dalje preglede, javlja reporter Kosovo onlajn sa lica mesta. O stepenu njihovih povreda u ovom trenutku se ne zna više detalja. Kako je Kosovo onlajn već izvestio, pripadnici Rosu […]\nU blizini administrativnog prelaza Brnjak, nešto posle 11 časova dogodio se ozbiljan incident kada su pripadnici specijalnih snaga policije pretukli trojicu Srba. Kako Kosovo onlajn nezvanično saznaje, pripadnici Rosu jedinica koje se nalaze na prelazu Brnjak u opštini Zubin Potok napala su trojicu lokalnih Srba Dragišu Vlaškovića, Zorana Tomovića i Jovana […]\nU toku je četvrti dan blokade na magistralnim pravcima kod prelaza Jarinje i Brnjak, nakon još jedne neprospavane noći koja je protekla bez incidenata između okupljenih Srba i specijalnih jedinica kosovske policije, javlja reporter Kosovo onlajn. Nekoliko stotina Srba i dalje se nalazi na oba prelaza na severu KiM i uprkos […]


Usađivanje lažnog sećanja u mozak je moguće i nikad lakše\nHAKOVANJE MOŽDANE MREŽE\nModerne tehnologije imaju brojne prednosti, ali i mane, u čemu se vidi njihova zloupotreba. Usađivanje lažnog sećanja u iskustvo neke osobe, kada ona misli da je uradila neke stvari koje se nikada nisu desile, vrlo lako je izvodljivo putem „hakovanja“ mozga.\nTehnologija je uvek bila mač sa dve oštrice, jer s jedne strane ima velike koristi za čovečanstvo, a sa druge, sve su uočljiviji njeni ozbiljni nedostaci. Savremeno digitalno doba kojem smo svedoci sigurno se ne razlikuje od ove dvostruke pojave, jer je ono dobro podržano novim tehnologijama.\nOd razvoja nauke i tehnologije najčešće imaju koristi ljudska bića. Međutim, neki novorazvijene tehnike mogu biti prilično zastrašujuće, pa se u pogrešnim rukama mogu i zloupotrebiti. Drastičan primer ovoga jeste promena sećanja neke osobe na određene događaje ili, još gore, “usaditi” u mozak lažna sećanja.\nKriminalistički psiholog Džulija Šo proučava ovo drugo. Ona se specijalizovala za nauku “iza memorije”, u smislu da je proučavala ona stanja koja se tiču navodnog sećanja, kada osoba misli da je uradila neke stvari koje joj se nikada nisu desile.\nNjena otkrića dovela su do toga da je usaditi lažno sećanje u nečiji um vrlo lako uraditi.\nŠo je u svojoj knjizi “Iluzija sećanja” detaljno obrazložila kako je moguće da se namerno umetnu lažna sećanja u um neke osobe, koja onda mogu da dovedu do lažnih policijskih priznanja i pošalju pogrešnu osobu u zatvor. Sa ovom “ugradnjom” lažnih sećanja može se ići toliko daleko da se osoba navodno seća određenih sasvim neobjašnjivih događaja, koji se, naravno nikad nisu zbili.\nOna kaže da su uspomene samo “mreža moždanih ćelija”, koja se proteže preko različitih moždanih regiona i stalno se ažurira. “Ovo je važna funkcija koja omogućava nama ljudima da naučimo nove stvari i rešavamo probleme, kao i mnoge druge sposobnosti”, ističe Šo, tvrdeći da i ti procesi sticanja novih znanja, kao i sama “mreža”, mogu biti izmanipulisani.\n“Svaki put kada neko usmeno prepričava određenu priču, on tokom svakog novog pričanja nešto promeni”, naglašava psiholog Džulija Šo.\n“Ljudi dodaju ili izostavljaju sitne detalje, dodajući ponekad neke informacije koje su čuli od nekog drugog. Ovo može da dovede do stvaranja novih i, vrlo verovatno, netačnih veza i odnosa. Na primer, ako osoba veruje da precizno može da ispriča bilo šta što joj se dogodilo u starosti do dve i po godine, to ne možemo smatrati validnim sećanjem. U tom periodu, naš dečji mozak jednostavno nije toliko razvijen da smo u stanju da očuvamo i podelimo uspomene na dešavanja iz tog doba, zbog stanja tzv. “infantilne amnezije” u kojoj se mozak tada nalazi”, navodi Šo.\nSećanje na vreme od rođenja pa do dve i po godine može se samo nagovestiti kroz posmatranje fotografija ili kroz priču koju su nam ispričali roditelji, pa se na ove načine događaji iz tog vremena usvajaju prilično lako.\n“Biti u stanju da se manipuliše sećanjima, jer su tako lako zamenjivi, zapravo ima značajne koristi za sistem krivičnog pravosuđa”, kaže Šo, koja radi kao viši predavač i istraživač u Odeljenju za prava i studije na londonskom Univerzitetu.\nOna naglašava da se tokom rada suočila sa subjektima kojima je bilo moguće da se “hakuje” sećanje kako bi priznali da su počinili krivična dela koja se nikada nisu dogodila. Ipak, Šo dodaje da se ovo ne radi da bi neko priznao nešto što nije počinio, već samo da se pokaže kako sam proces ispitivanja osumnjičenih zaista može da uzdrma njihovo sećanje.\nDa bi se ugradilo lažno sećanje, Džulija Šo kaže da je potrebno da se subjekt zbuni imaginacijom, koja znači da on u više navrata ponavlja “sliku” koja mu se dogodila. Ona pominje da je ova tehnika veoma opasna i da se ne sme zloupotrebljavati, ali jasno stavlja do znanja da svet modernih tehnologija može da iskreira “savitljivu percepciju stvarnosti, koja može da bude predmet tuđe definicije i tumačenja”.\n2016-10-31T14:21:18+01:0031 октобра, 2016|Nauka|


Letnje manifestacije u Vrnjačkoj Banji zbog kojih vredi doći - Hotel Kralj Vrnjačka Banja - sobe i apartmani\nVrnjačka Banja je poznata, pored jedinstvenog prirodnog okruženja, i po brojnim kulturnim manifestacijama. Pročitajte koji su to događaji zbog kojih ćete odmah poželeti da je posetite!\nVrnjačka Banja je mnogo više od obične banje. To je mesto koje je omiljeno, ne samo među domaćim turistima, već i stranim. Ovo je mesto prepuno prirodnih lepota, ali ujedno je i kosmpolitska destinacija koja nimalo ne podseća na skromnu banju. Pročitajte koje sve to letnje manifestacije čine Vrnjačku Banju toliko popularnom i omiljenom destinacijom mnogih.\nVrnjačka Banja tokom letnjih dana ima veliki broj zabavnih manifestacija, poput neverovatnih žurki za mlade. Ipak, postoji i mnogobrojan kulturni sadržaj, a ova vrsta manifestacija je, takođe, veoma posećena.\n#1 Love Fest – evropski festival elektronske muzike\nOvaj festival nastao je 2006. godine, u cilju povećavanja kvalitetnog kulturnog sadržaja u centralnoj Srbiji, čiji fokus bi bili mladi. Ideja festivala je da promoviše živu energiju, kvalitetnu muziku i dobru zabavu. Naravno, festival ne bi stigao do statusa koji ima sada u čitavoj Evropi, da sama opština Vrnjačka Banja nije pomogla festivalu i omogućila mu da postigne svetsku slavu.\nS obzirom na to da je Most ljubavi najpopularnije mesto u Vrnjačkoj Banji, ovde je održana prva žurka ovog popularnog festivala, što se savršeno uklopili uz buduće ime festivala – Love Fest, festival ljubavi. Čitav festival promoviše ljubav među ljudima, dobru energiju i pozitivne stavove.\nU prethodnih nekoliko godina Love Fest je uvršten među najbolje evropske festivale elektronske muzike, a najveće pohvale je dobio po pitanu produkcije.\n#2 Karneval i karnevalska povorka\nJedna od omiljenih letnjih manifestacija u Vrnjačkoj Banji je letnji karneval. U to vreme ovde dolaze brojne karnevalske grupe, koje će nastupiti u danu velike povorke i učiniti ovu manifestaciju još čarobnijom i interesantnijom.\nOvde dolaze brojni glumci, ali i muzičari, koji žele da uveličaju ovaj nesvakidašnji događaj i osete festivalsku atmosferu karnevala. Naravno, karneval nudi raznovrstan i brojan sadržaj, pored same povorke. U pitanju su mnogi koncerti poznatih muzičara, ali i zabavni program, među kojima su najzanmljiviji trka konobara i trka na štiklama.\nKarneval nudi sadržaj i za ljubitelje visokog stepena adrenalina u krvi, pa je organizovan Moravski spust, koji podrazumeva improvizovano plovilo, ali i mnogo dobre zabave i uzbuđenja.\nVreme karnevala je vreme kada je Vrnjačka Banja prepuna raskošne hrane, a šlag na torti je karnevalska povorka koju svi iščekuju. Ovo je trenutak kada svi imaju priliku da pokažu svoj talenat, predivne kostime, akrobacije, maske i umeće.\n#3 Festival filmskog scenarija\nFestival filmskog scenarija je veoma značajan za Vrnjačku Banju, a i za čitavu centralnu Srbiju, jer podstiče mlade talente iz provincije da istupe i prikažu javnosti svoje umeće. Poznato je da su najveća boljka domaće kinematografije slabi scenariji, od kojih je skoro nemoguće realizovati kvalitetan film, bilo kakvom rediteljskom intervencijom.\nPreteča festivala filmskog scenarija bila je stručna tribina „Jugoslovenski igrani film u akciji”, gde su autori i protagonosti govorili o načinima na koji bi mogla scenaristika u Srbiji da se poboljša i unapredi.\nOvaj festival je brzo postao značajno ime u svetu filma i filmske industrije, jer je čvrsto sledio svoj put i bavio se isključivo scenaristikom, njenom važnošću i unapređivanjem. Scenario ubrzo počinje mnogo više da se ceni i da se o njemu značajno više vodi računa. Festival postoji više od 40 godina, a izrodio je neke od najkultnijih filmova, poput Ljubavni život Budimira Trajkovića, Variola Vera, Otac na službenom putu, Rane, Nebeska udica, i mnoge druge popularne jugoslovnske filmove.\nU okviru festivala pravi se konkurs za orginalni scenario, ali i letnja škola filmske dramaturgije, gde mladi i početnici u pisanju, mogu da nauče osonovne tehnike pisanja scenarija i razrađivanja likova.\n#4 Festival cveća i hortikulture\nOva manifestacija se održava najčešće u maju i okuplja veliki broj izlagača koji su izuzetno raspoloženi da prikažu raskošne vrste cveća, biljaka, sadnica, cvetnih aranžmana, opreme za hortikulturu, ali i mnogobrojne dekorativne saksije, na kojima su iskazali svoj poseban talenat i umeće slikanja.\nFestival je veoma popularan, jer možete kupiti izuzetno cveće, po sniženim cenama, ali i dobiti stručne savete o rasađivanju, gajenju ili pravilnoj ishrani cveća. Ovaj festival je još značajniji i interesantniji jer se održava u Vrnjačkom Parku, koji je zbog ovog festivala stilski idealno uređen, da podseća na predele iz bajke. Na dan festivala čitava Vrnjačka Banja miriše na predivne latice cveća, koje podižu raspoloženje.\n#5 Dani Danila Bate Stojkovića\nOd kada je čuveni glumac preminuo, u njegovu čast se u Vrnjačkoj banji održava festival Dani Danila Bate Stojkovića, upravo zbog toga što je svoju poslednju predstavu odigrao baš u ovoj sprskoj banji.\nU toku manifestacije, prisutni su brojni i raznovrsni kulturni sadržaji, koje domaća publika obožava, pa je ovo jedan od posećenijih festivala. Ovo je trenutak kada Vrnjačka Banja postaje pravo stecište glumaca, pa su meštani u prilici da vide uživo velika glumačka imena u brojnim, popularnim predstavama.\nTuristička organizacija Vrnjačke Banje svake godine učestvuje u organizovanju samog festivala, kako bi uvek imao kvalitetan program i kako bi se sa respektom odužila velikom glumcu.\nUživajte u sjajnim manifestacijama, posetite ovog leta Vrnjačku Banju i odsednite u raskošnom hotelu, koji će vam ponuditi kraljvski tretman – Hotel Kralj u Kneza Miloša 6.


Sredstva za suzbijanje komaraca i krpelja - bezbedna - Dan u Beogradu\nNaslovna » BG servis » Sredstva za suzbijanje komaraca i krpelja – bezbedna\nSredstva za suzbijanje komaraca i krpelja – bezbedna\nSredstva za suzbijanje komaraca i krpelja bezbedna su za ljude i životinje, saopšteno je u Zavodu za biocide i medicinsku ekologiju.\nU saradnji sa Sekretarijatom za zaštitu životne sredine Zavod sprovodi tretmane za suzbijanje komaraca i krpelja na teritoriji grada Beograda.\nSredstva koja se koriste registrovalo je Ministarstvo za zaštitu životne sredine i bezbedna su za ljude i životinje.\nAkcije se sprovode od ranog proleća do jeseni, u vreme kada je najveća aktivnost krpelja i komaraca.\nPošto su krpelji prenosioci uzročnika lajmske bolesti, a komarci prenosioci uzročnika groznice Zapadnog Nila, od velikog je značaja kontrola njihove populacije jer se na taj način stanovništvo štiti od zaraznih bolesti.\nZbog toga Zavod za biocide i medicinsku ekologiju apeluje na građane da omoguće nesmetan rad njihovim ekipama, a pčelare da prate obaveštenja koja se šalju u javnost i da preduzimaju potrebne mere kako bi zaštitili pčele.\nPoseban apel upućen je pčelarima koji su postavili košnice na javnim zelenim površinama, u parkovima i spomen-parkovima da obezbede nesmetan rad ekipama ovog zavoda.\nInformacije o planiranim aktivnostima Zavoda za biocide i medicinsku ekologiju mogu da se pronađu na sajtu www.biocidi.org.rs ili na sajtu Grada Beograda (www.beograd.rs).\nTagovibg servis ekologija komarci krpelji zavod za biocide i medicinsku ekologiju\nPrethodni „Zvižduk u osam“ na Trgu republike\nSledeći Sremska ulica: Uskoro počinje sređivanje!


Mladu umetnicu i Stefana spojila humanost: Emilija crta portrete, novac skupljaju za bolesnog dečaka - Telegraf.rs\n05/02/21 | 09:51\nMladu umetnicu i Stefana spojila humanost: Emilija crta portrete, novac skupljaju za bolesnog dečaka\nMali Ilija Milanović (4) iz Kosjerića ima oštećenje kičme, zbog čega još ne može da hoda\nDvoje mladih, Emiliju i Stefana, ujedinila je umetnost, ali isti cilj - da pomognu u prikupljanju novčanih sredstava za lečenjenje dečaka Ilije Milanovića (4) iz Kosjerića koji ima oštećenje kičme zbog čega još ne može da hoda.\nEmilija Milanović je umetnica iz Gornjeg Milanovca koja je prvi portet stavila na licitaciju za svoju sugrađanku, sada isto radi i za Iliju - sav zarađeni novac daje upravo za njegovo lečenje, piše portal ZoomUe.\n- Što se tiče malog Ilije, Stefan mi je dao ideju, jer je video da sam svoje radove postavljala na licitaciju za svoju sugrađanku Aniku i pitao me da li bih uradila isto i za Iliju. Naravno da sam pristala, uvek bih se odazvala takvim akcijama, ne samo za njega, nego i za bilo koje drugo dete - rekla je Emilija.\nGlavni pokretač akcije bio je Stefan koji je i član volonterskog udruđenja SOS KOS koje korisnicima pruža usluge pomoć u kući kao i ličnog pratioca deteta gde je i upoznao porodicu Ilije Milanovića i od tada organizovao brojne humanitarne akcije.\n- Za svaku akciju koju sam organizovao, nailazio sam na baš veliki odziv ljudi i svi su hteli da pomognu. Kada sam pozvao Emiliju da učestvuje sa mnom u humanitarnoj akciji, baš dosta ljudi se prijavilo da im crta potrete i mi smo zadovoljni - istakao je organizator humanitarne akcije Stefan Marković.\nU planu im je ne samo da pomažu Iliji, već i drugoj deci kojoj je pomoć potrebna. Jer, kako kažu, pre svega su ljudi kojima nije bitno čije je dete i iz kog je mesta,već da se jedan život sačuva.\nAnđela slika, piše, recituje, ali progresivna bolest uzima mah: Šansa ove devojčice je lečenje u SAD\nVelika je roditeljska ljubav: Nemanji (16) će bubreg dati majka, za operaciju fali oko 23.000 evra\n13 članova porodice Kostović saživeli su se sa siromaštvom, ali dobri ljudi su ih obradovali


Izvor: Radio Televizija Vojvodine, 29.Dec.2018, 06:13\nTradicionalni novogodišnji koncert Bečke filharmonije održaće se 1. januara u "Zlatnoj dvorani" Bečkog muzičkog društva sa početkom u 11.15 časova. Bečkom filharmonijom će prvi put dirigovati Kristijan Tileman (Christian Thielemann). Ovaj poseban događaj pratiće uživo 40 miliona ljudi u više od 90 zemalja širom sveta.\nSezona 2018/2019 je sedma sezona Kristijana Tilemana na mestu glavnog dirigenta Saksonske državne kapele u Drezdenu. Tileman je došao u Nirnberg >> Pročitaj celu vest na sajtu Radio Televizija Vojvodine << davne 1988. godine na mesto glavnog muzičkog direktora, a u rodni Berlin se vraća 1997. godine gde do 2004. godine ostaje na mestu dirigenta Nemačke opere.\nZbog posebnog interesovanja publike karte za novogodišnji koncert Bečke filharmonije ranije su rasprodate, a jedino mogu da se dobiju ukoliko vas „izvuku".


SLIKARSTVO JE BILO LJUBIN ŽIVOT: Prijatelji se opraštaju od Popovića\n12.08.2016. 15:42h 01.06.2017. 00:00h\nSlikar Ljubomir Ljuba Popović (1934-2016) bio je jedan od najvećih savremenih slikara, koji je Beograd odneo u Pariz, bio je spona između visokih intelektualaca i običnog naroda i slikarstvo je bilo njegov život, izjavili su povodom smrti poznatog slikara njegove kolege i prijatelji.\nSlikar Miloš Šobajić je podsetio da je Popović bio izuzetno značajan na samom početku svog rada, krajem pedestih godina.\n"On pripada grupi slikara koja je posle rata odnela Beograd u Pariz, za razliku od predratne ekipe koja je donela parisko slikarstvo u Beograd. U tome je njegov značaj i značaj nekolicine slikara oko njega koji su pokazali Parizu, koji je tada bio veliki centar, šta se radi u Beogradu i to je bilo priznato", rekao je Sobajić.\nZa slikara Mihajla Djokovića Tikala Popović je bio "spona između visokih intelektualaca i ovog dole sveta"."Donosio je iz Pariza uvek interesantne vesti, događaje, a bio je svoj, autentičan. Bio je sjajna ličnost i teško je popuniti njegovo mesto", naglasio je Tikalo.\nIstoričar umetnosti Nikola Kusovac kaže da može biti da je Popović unutar istorije srpske umetnosti bio važan u jednom trenutku kada je bio vezan za Leonida Šejku i Medijalu, ali da je on pre svega "svetska pojava", jer je ušao u sve ozbiljnije preglede svetske metafizičke umetnosti.\n"Kada gledamo celinu istorije srpske umetnosti, mi tu nismo preterano jaki, a zahvaljujući Ljubi ušli smo u najozbiljnije preglede metafizičkog slikarstva, svetskog", dodao je on.\nKusovac je naglasio da je Popović svim svojim bićem bio posvećen slikarstvu.\n"Kada smo se ovog leta sreli na Svetoj Gori, već je bio klonuo. Imam osećaj da je već shvatio da više ne može da slika i onda je okrenuo leđa životu. Sam sebi je presudio. Smatrao je da ako ne mogu da slikam, ne mogu ni da živim. Slikarstvo je bilo njegov život i onog trenutka kada je osetio da mu slikarstvo izmiče, okrenuo je leđa životu", rekao je Kusovac.\nŽivojin Ivanišević, vlasnik galerije "Pariski krug" i 13 godina Popovićev prijatelj i saradnjik, ističe da nas je napustio jedan od najvećih savremenih slikara.\n"Ne znam da li je bio veći čovek ili slikar, nikad nije voleo da mu kažem umetnik, nego slikar, učitelj", rekao je Ivanišević.\n"Bio je duhovan čovek, obrazovan, posvećen, živeo je po kanonima vojnika, posvećen do poslednjeg trenutka, beskompromisan kada je u pitanju likovna umetnost, dobar čovek i uvek je voleo ljude koji su stvarali, a od drugih se distancirao", dodao je on.\nZa 13 godina Ivanišević je snimio dvadesetak emisija o Ljubi Popoviću, priredio četiri monografije, kao i Popovićevu poslednju izložbu u Beogradu, krajem prošle godine u Galeriji RTS-a.\n"Njegovo delo i ono što je govorio treba da bude putokaz za mlade da se posvete umetnosti, filozifiji i životu i da je iznad svih principa živeti od svog rada", ocenio je on.\nLjbubomir Ljuba PopovićslikarPreminuoPrijatelji


Hemofarm - Vesti - Imenovano novo rukovodstvo kompanije STADA\nImenovano novo rukovodstvo kompanije STADA\nBad Vilbel, 28. septembar 2017. – Nadzorni odbor kompanije STADA Arzneimittel AG 27. septembra 2017. imenovao je dr Claudia Albrechta za novog predsednika Upravnog odbora sa trenutnim stupanjem na snagu. Dr Albrecht je nasledio Engelberta Costera Tjeenka Willinka koji je vršio funkciju privremenog predsednika Upravnog odbora od 4. jula 2017. Mark Keatley će preuzeti funkciju direktora finansija od njegovog prethodnika dr Bernharda Düttmanna koji je tu funkciju vršio na privremenoj osnovi, takođe sa trenutnim stupanjem na snagu. Dr Barthold Piening, direktor tehničkih operacija u STADI, zadržaće svoju funkciju u Upravnom odboru.\n„Izuzetno smo zadovoljni što smo bili u mogućnosti da privučemo dr Claudija Albrechta i Marka Keatleya, dva rukovodioca sa velikim iskustvom u međunarodnoj farmaceutskoj i generičkoj industriji. Zahvaljujući njihovoj stručnosti, upravo oni su pravi ljudi koji će nastaviti proces transformacije koji je već pokrenut i pomoći STADI da postigne veći rast na održiv način”, rekao je predsednik Nadzornog odbora dr Günter von Au. „Želeli bismo da se iskreno zahvalimo g. Willinku i dr Düttmannu na vođenju STADE kroz veoma važnu fazu, kao i na tome što su, izuzetnim nivoom svoje posvećenosti, još jedim korakom kompaniju usmerili u dobrom pravcu“.\n„STADA je kompanija sa bogatom istorijom, veoma motivisanim zaposlenima i neverovatnim potencijalom ”, rekao je dr Albrecht, novi predsednik Upravnog odbora. „Zajedno ćemo raditi na tome da STADU učinimo efikasnijom i proširimo tako da postane jedna od vodećih internacionalnih grupa”.\nDr Albrecht je bio generalni direktor i predsednik generičkog proizvođača Actavis Grupe do njene prodaje Watsonu 2012. godine. Pre toga je bio na poziciji generalnog direktora Ratiopharm Grupe. Albrecht je svoju karijeru započeo u generičkom sektoru kompanije Sandoz.\nKeatley je bio direktor finansija u Actavis Grupi do njene prodaje. Pre pridruživanja Actavisu, vršio je funkciju direktora finansija u Famaru, evropskoj kompaniji koja se bavi ugovornom proizvodnjom za zdravstvenu industriju.\nKratko pre imenovanja novih članova Upravnog odbora, Nadzorni odbor STADE izabrao je dr Güntera von Aua za svog novog predsednika tokom svoje konstitutivne sednice (pogledati ad hok saopštenje kompanije od 27. septembra 2017. godine).\nOkružni sud u Frankfurtu na Majni imenovao je 26. septembra Jan-Nicolasa Garbea, Benjamina Kunstlera, Bruna Schicka, dr Michaela Siefkea i dr Güntera von Aua za nove članove Nadzornog odbora sa trenutnim stupanjem na snagu do kraja sledeće redovne godišnje skupštine akcionara Kompanije, nakon što su članovi Nadzornog odbora STADE podneli ostavku sa stupanjem na snagu 25. septembra 2017. (pogledati ad hok saopštenje Kompanije od 25. avgusta 2017. godine).\nSTADA Arzneimittel AG je kompanija listirana na berzi sa sedištem u Bad Vilbelu, Nemačka. STADA se dosledno fokusira na višeslojnu strategiju generičkih i brend proizvoda (OTC) sa sve većom orijentacijom na međunarodna tržišta. Na globalnom nivou, STADU predstavlja više od 50 zavisnih društava u više od 30 država. Brend proizvodi, poput Grippostada i Ladivala, među najprodavanijim su u svojim kategorijama proizvoda u Nemačkoj. U fiskalnoj 2016. godini, STADA je ostvarila korigovanu prodaju Grupe od 2.167,2 miliona evra, korigovanu dobit pre kamate, poreza i amortizacije (EBITDA) od 398 miliona evra i korigovanu neto dobit od 177,3 miliona evra. Na dan 31. decembra 2016. godine, STADA je zapošljavala oko 10.900 ljudi širom sveta.\nDodatne informacije za novinare:\nSTADA Arzneimittel AG / Odnosi sa medijima / Stadastraße 2–18 / 61118 Bad Vilbel – Nemačka /\nIli nas posetite na Internetu na www.stada.de


US: Zakon o ćirilici vređa interes Hrvata i Bošnjaka u RS – Krstarica\nUS: Zakon o ćirilici vređa interes Hrvata i Bošnjaka u RS\nTanjug 23. novembra 2021. 14:56\nBANJALUKA – Ustavni sud Republike Srpske utvrdio je da su određenim odredbama Zakona o zaštiti, očuvanju i upotrebi jezika srpskog naroda i ćiriličkog pisma povređeni vitalni nacionalni interesi hrvatskog i bošnjačkog naroda.\nKako je saopšteno iz tog suda, navedenim zakonom ovim zakonom predviđeno da se kulturne i druge manifestacije, koje se finansiraju ili sufinansiraju iz javnih sredstava određuje obligatorno korišćenje ćiriličkog pisma, kao i da su predviđene kazne ukoliko se postupi suprotno, čime se favorizuje upotreba ćiriličnog u odnosu na latiničko pismo.\n„S obzirom na to da konstitutivni hrvatski i bošnjački narod nacionalni identitet ne povezuju sa ćiriličkim pismom, te kako im je ovakvim propisivanjem uskraćena sloboda u izboru načina ispoljavanja ove identitetske odrednice, zakonodavac je postupio suprotno obavezi da, na Ustavom utvrđen načini pod jednakim uslovima, obezbedi garancije očuvanja nacionalnog identiteta pripadnika svih konstitutivnih naroda“, preciziraju iz Ustavnog suda Republike Srpske.\nDodaje se da propisivanje kazni za nepostupanje u skladu sa zakonskim odredbama dovodi hrvatski i bošnjački narod u neravnopravan položaj u uživanju prava garantovanih Ustavom, čime su narušene ustavne garancije kojima se obezbeđuju nacionalna ravnopravnost i zaštita vitalnih interesa konstitutivnih naroda.\n„Veće za zaštitu vitalnog interesa Ustavnog suda Republike Srpske je utvrdilo da ostali navodi iz dostavljenih obrazloženja Kluba delegata hrvatskog naroda i Kluba delegata bošnjačkog naroda ne ukazuju na povredu nijednog prava iz okvira zaštite vitalnog nacionalnog interesa bilo kojeg konstitutivnog naroda posebno“, stoji u saopštenju.\nVeće je stanovišta da činjenica što se zakonodavac opredelio da osporenim zakonom uredi određeno nematerijalno kulturno nasleđe sa kojim se u potpunosti identifikuje jedan od konstitutivnih naroda, te što je propustio da istovremeno i u okviru jedinstvenog zakonskog rešenja uredi i odgovarajuće nematerijalno kulturno nasleđe sa kojim se identifikuju druga dva konstitutivna naroda, ne predstavlja, sama po sebi, povredu vitalnog nacionalnog interesa tih naroda, navedeno je u saopštenju, preneli su banjalučki mediji.


Izgorela kuća predsednika sindikata ''Sloga'' pri Ministarstvu odbrane i Vojske Srbije - Z1INFO.RS\nNaslovna Hronika Izgorela kuća predsednika sindikata ''Sloga'' pri Ministarstvu odbrane i Vojske Srbije\nKuća predsednika sindikata “Sloga” zaposlenih u Ministarstvu odbrane i Vojsci Srbije Dejana Pavlovića, u kojoj živi kao vojni zakupac, u ranim jutarnjim časovima izgorela je u požaru. Njegov sindikat saopštio je da postoji sumnja da je požar podmetnut i pozvao državne organe da hitno reaguju, kako bi se što pre priveli počinilac i nalogodavac. Iz Ministarstva odbrane ubrzo je stigao odgovor – sindikat da se suzdrži od političkih napada, bar pre kraja istrage, preneo je N1.\nI on i sindikat “Sloga” sumnjaju da je požar podmetnut, jer su mu, objašnjava, poslednjih dana u više navrata starešine sugerisale da smanji svoje sindikalne aktivnosti i da prekine sa kritikama po pitanju standarda vojnika i opremljenosti pripadnika vojske tokom borbe protiv koronavirusa.\nU ministarstvu je rečeno da je Pavloviću odmah obezbeđen smeštaj u drugom objektu što je on i potvrdio.\nČitav tekst pogledajte na: N1\nFoto: skrinšot prilog N1 youtube\nPorodici Nikolić izgorela kuća – Grad obezbedio materijal\nKuća porodice Nikolić iz Knićanina kuća je izgorela u požaru 11. maja,a Grad Zrenjanin će kako je saopšteno iz kabineta gradonačelnika obezbediti građevinski materijal. Takođe...\nPrivreda 23. January 2020. 2


Радуловић у Бору: Новца у Србији има, али се расипа на партијску машинерију власти - Доста је било\n19. марта 2017. у 14:49\n19. марта 2017. у 15:23\nRadikalno napredni kadrovi u Boru ostavljaju “razrušene” međuljudske odnose, uništene fabrike, a bilo je fabrike tekstila, obuće, fabrike za preradu bakra u viši stepen proizvodnje. Na čelu sa, sadašnjim naprednim i radikalnim preletačem od stranke do stranke i promenom boja kao kameleona uz zdušne podrške vlasti, Spaskovskovskim uništio je, nekada vodeće firme u SFRJ, RTB Bor, koji tavori uz pomoć budžeta države. Na suprot tome, informacije uveličavaju rezultate i profitabilnost proizvodnje bakra iz pera i pogotovu grla Spaskovskog, Prošle godine premijer, naivno rečeno, ukapirao je da ga klimoglavac, poltron i šlihter, čelnik RTB Bor neiskreno i beskrajno lagao. Zamerio mu smrtno, da bi sada to sve uz neurološku podršku ljudskih organa, zaboravio. Uvođenje u Boru neviđene torture i diktature, niko iz vlasti ne primećuje ili se prave da to ne vide i ne naslućuju, a Bor i RTB Bor idu ubrzanim korakom u ambis, za čije posledice, promućurnim se diže… i kosa. S druge strane vlasti otimaju penziju najodanijoj populaciji- penzionererima. Vreme je da i oni najzad glasaju za sebe, a ne za pogrešno odabranog lidera, koji im čini sve najgore, dovodi ih do gladi i bede u korist svog, i svojima, egoizam.


Rojters - Sputnjik Srbija\n14:30 23 Jun 2021\nBritanska agencija upozorava na dodatno zaoštravanje odnosa Beograda i Prištine\nBritanska agencija Rojters prenela je da su na severu KiM danas zatvorene prodavnice, restorani i pekare u znak protesta na uvedene takse od 100 odsto na robu iz centralne Srbije i ocenjuje da bi taj korak mogao dodatno da zaoštri odnose Beograda i Prištine.\nRojters: Kako je EU zapalila fitilj balkanskog bureta baruta i gde je tu Rusija\nNa prvi pogled iznenađuje to što se 2018. godine, a dve decenije od okončanja rata na Balkanu, u regionu ponovo govori o granicama, piše Rojters.\nRuska vojska: Rojters opet širi laži\nMinistarstvo odbrane Rusije je proverilo informacije iz članka britanske informativne agencije Rojters o navodnom „sporu“ udovice poginulog ruskog vojnika u Siriji sa vojnim resorom oko kompenzacije.\nBivši vođa OVK Ramuš Haradinaj oslobođen je na osnovu preinačene odluke, po kojoj je trebalo da bude izručen Srbiji, prenela je televizija „Prva“.\nKijev ljut na Rojters, želi aktivnu ulogu Ukrajine\nMinistarstvo spoljnih poslova Ukrajine optužilo je agenciju Rojters za iskrivljavanje citata zamenice ministra Jelene Zerkal koja je dala intervju ovoj agenciji.\nSvetske agencije: Ubedljiva pobeda SNS-a\nSvetske agencije javile su, pod oznakom hitno, da je Srpska napredna stranka odnela ubedljivu pobedu na izborima u Srbiji.


Održana sjednica ESV-a ZDK\nU raspravi u Prijedlogu budžeta ZDK za 2020. godinu, na sjednici Ekonomsko-socijalnog vijeća ZDK, delegacija poslodavaca je iznijela primjedbe na broj novozaposlenih radnika i povećanja dugoročnog zaduženja. Također, poslodavci su reagovali i na stavku u Budžetu pod Ostale budžetske naknade i takse, za koje je navedeno da se povećavaju, iz bojazni da ne dođe do povećanja taksi i novih fiskalnih i parafiskalnih nameta.\nIstaknuli su i primjedbu na povećanje naknade za korišćenje poljoprivrednog zemljišta u nepoljoprivredne svrhe, kao i pretvorbu poljoprivrednog u građevinsko zemljište.\nPremijer Vlade ZDK Mirza Ganić pojasnio je da se radi o zapošljavanju prosvjetnih radnika koji su zbog neispunjene norme zaposleni u više škola, kao i o pripadnicima policije koji i kad se prime u radni odnos idu na obuku i zadovoljavanje ostalih procedura prijema, pa na radno mjesto dolaze nakon dvije godine.\nPojasnio je, također, da se po predloženim uvećanim sredstvima radi o prenosu sredstava iz 2019. godine i da nije bilo načina da se te stavke drugačije prikažu, a sve zbog hitne i skraćene procedure donošenja i usvajanja Budžeta.\nGanić je naglasio da se Vlada drži datog obećanja da neće povećavati postojeće, niti uvoditi nove fiskalne i parafiskalne namete.\nU raspravi o prijedlozima finansijskih planova Zavoda zdravstvenog osigura ZDK za 2020. godinu i JU Službe za zapošljavanje ZDK za 2020. godinu, delegacija poslodavaca je zatražila uključivanje predstavnika poslodavaca nadzornim i drugim upravljačkim tijelima, s ciljem nadzora nad utroškom sredstava kojima ovi organi raspolažu.\nDelegacija poslodavaca je predložila da se na narednoj tematskoj sjednici ESV-a raspravalja o Šumsko-privrednom gazdinstvu, odnosno regulaciji cijena i Zakonu o šumama ZDK.


Borba protiv invazivnih vrsta u slivu Save - RTV Centar Srem\nBorba protiv invazivnih vrsta u slivu Save\nEkologijaGlavno 03/15/2019 sofija 0\nČlanovi Mreža parkova uz reku Savu okupili su se 12. marta na regionalnoj radionici u Specijalnom rezervatu prirode Zasavica u Sremskoj Mitrovici, koja je...\nČlanovi Mreža parkova uz reku Savu okupili su se 12. marta na regionalnoj radionici u Specijalnom rezervatu prirode Zasavica u Sremskoj Mitrovici, koja je organizovana u okviru projekta Sava TIES.\nMomir Paunovć iz Instituta za biološka istraživanja “Siniša Stanković” je u ime Međunarodne komisije za zaštitu Dunava istakao veliki problem invazivnih vrsta i pohvalio inicijativu Sava TIES projekta za rešavanje ovog gorućeg problema na slivu reke Save. Paunović je ohrabrio sve građane da daju svoj doprinos u borbi protiv invazivnih vrsta korišćenjem mobilne aplikacije pomoću koje mogu da sedele informacije o čak 37 invazivnih vrsta od evropskog značaja.\n-Invazivne strane vrste imaju veliki negaivan uticaj na zaštićena prirodna područja jer potiskuju i ugrožavaju prirodnu domaću vegetaciju i tako smanjuju biološku raznovrsnost. Veliki problem Specijalnog rezervata Zasavica je invazivna strana vrsta “cigansko perje” koja će biti uklonjena sa površine od oko 30 hektara u rezervatu tokom Sava TIES projekta – rekao je Slobodan Simić, direktor rezervata Zasavica.\nInvazivne strane vrste su biljke, životinje i drugi organizmi koji nisu prirodno rasprostranjeni na određenom području, već su unešene prvenstveno ljudskim delovanjem. Nekontrolisano se šire slivom reke Save, istiskuju domaće vrste, imaju negativan uticaj na druge domaće vrste, menjaju svojstva zemljišta, smanjuju obradive poljoprivredne površine, uzrokuju velike probleme kod odbrane od poplava i sl. Ukratko, menjaju prirodna staništa od opšteg značaja i veoma ih je teško iskoreniti. Procenjuje se da šteta koju imaju na svetsku ekonomiju iznosi oko 1,4 milijardi dolara, tj. oko 5 odsto vrednosti svetske ekonomije.\nProjekat „Očuvanje staništa sliva reke Save kroz međunarodno upravljanje invazivnim vrstama – Sava TIES” sufinansiran je sredstvima Evropske unije (ERDF, IPA), a sprovodi se na području Slovenije, Hrvatske, Bosne i Hercegovine i Srbije. Partneri na projektu su fond „EuroNatur”, JZ „Krajinski park Ljubljansko barje”, JU „Park prirode Lonjsko Polje”, JU „Zeleni prsten Zagrebačke županije”, JP „Nacionalni park Una d.o.o. Bihać” ,Centar za životnu sredinu, Pokrajinski zavod za zaštitu prirode AP Vojvodine, Pokret Gorana Sremska Mitrovica, JP „Vojvodinašume”.


Najpoželjniji gradovi na svetu - Daljine.rs\nNajpoželjniji gradovi za život na svetu izabrani su u konkurenciji od 140 predloženih. Takmiče se po više od 30 kriterijuma u koje spadaju bezbednost, pristupačnost zdravstvenog sistema, kvalitet hrane i vode, obrazovne mogućnosti i kvalitet puteva i transporta.\nPošto se metropolama na vrhu tog spiska redovno posvećuje pažnja i tokom ostatka godine (jedino zanimljivo bi moglo da bude to što je Beč u 2018. godini preoteo top poziciju Melburnu) valjalo bi se fokusirati na gradove koji su se polako peli ka vrhu poželjnosti života u njima tokom prethodne decenije. Na njihovo rangiranje uticala su značajna poboljšanja do kojih je u njima došlo, pa su i građani imali mnogo toga novog da kažu na temu boljeg kvaliteta života kom svedoče. Rangiranje je sproveo Economist, a prenosi BBC.\nGlavni grad Havaja sada važi za najpoželjniji grad za život u SAD\nZahvaljujući poenima koje je dobio na ime obrazovanja i kulture, glavni grad Havaja sada važi za najpoželjniji grad za život u SAD. Njegovi građani kažu da se ovaj napredak može pripisati ekonomskom prosperitetu i usredsređivanju na razvoj urbanog načina života koji tradicionalno nije postojao na Havajima. Srećom, oni koji ga vode shvatili su da na izolovanom ostrvu sve mora da bude “po meri” da bi takva destinacija izbila u prvi plan, i nakon dugogodišnjih napora, taj cilj je ispunjen.\nZdrava okoline koja ujedno inspiriše i osvežava\nKao stecište ljudi iz svih sveta, a posebno iz Japana i drugih azijskih zemalja, Honolulu je postao sopstveni “melting pot” u kom su dobrodošli svi ljudi i tradicije. “Aloha duh” Havaja se sada može s pravom opisati kao spoj gradskih elemenata i zdrave okoline koja ujedno inspiriše i osvežava.\nBudimpešta je prethodnih godina ka statusu poželjnosti življenja u njoj napredovala u svakom pogledu\nNapredak koji je najveći mađarski grad u prethodnih deset godina napravio najpre u infrastrukturnom pogledu primetili su svi njegovi građani, koji kažu da mogu da konstatuju ogroman progres: od mnogobrojnih biciklističkih staza kojima se Budimpešta sada može pohvaliti, preko daleko kvalitetnijeg javnog prevoza u kom autobusi i tramvaji saobraćaju 24/7, pa sve do renoviranih delova grada koji su oduvek kaskali za ostatkom prestonice i eksplozije domaće proizvodnje piva i novog talasa brze hrane i kofi šopova. Ovaj grad lako dostupan turistima sa naših prostora i izuzetno popularna destinacija za tzv. city break, a mnogi u Budimpeštu dolaze i zbog jeftinih letova, s obzirom na to da je aerodrom u ovoom gradu veliko vazduhoplovno čvorište.\nMađari strancima savetuju da dobro provere cene svog potencijalnog smeštaja\nSve ovo ima i negativnu stranu za stanovnike kojima smeta gužva u svim tim novootvorenim kafićima prepunim turista, ali se sigurno manje žale na porast cene zakupa budimpeštanskih stanova. Ipak, pokazujući dobru volju, Mađari strancima savetuju da na društvenim mrežama dobro provere cene svog potencijalnog smeštaja, kako bi izbegli da ih neko “odere” samo zato što nisu Mađari.\nKuvajt Siti, Kuvajt\nUticaj globalizacije oseća se u svakodnevnom životu Kuvajta; Foto: MohammeD BuQuRais on Visualhunt.com / CC BY-NC-SA\nKulturno otvoreniji, sa usavršenim putevima, smešten između Saudijske Arabije, Iraka i Persijskog zaliva, Kuvajt Siti je odavno bio važna koordinata na trgovinskoj mapi sveta, pa se i uticaj globalizacije oseća u njegovom svakodnevnom životu.\nOdrastanje u njemu za mnoge generacije obeležila su stroga pravila o javnom puštanju muzike ili odlasku u pozorište i bioskop, ali se sve to sada promenilo. Za razliku od onih koji su na svoje prve koncerte morali da odu do Indije, mlađi naraštaji u Kuvajtu, u poslednjih pet godina, tokom cele godine mogu da posećuju razne muzičke manifestacije.\nŽivot u Kuvajtu se više ne odvija po strogim pravilima kao ranije – ne računajući zabranu alkohola, Photo credit: Cajie on VisualHunt.com / CC BY-NC-SA\nTo je posledica globalizacije i internet kulture, koja je dovela do toga da poraste i interesovanje za internacionalnu kuhinju. Zato što je alkohol zabranjen, ljudi u Kuvajtu traže zabavu po restoranima i željni su da isprobaju različita svetska jela. Primera radi, iako fabrika čizkejka nije bila zainteresovana da se širi na Kuvajt, jedna kuvajtska kompanija odlučila je da uloži u nju, ne bi li dovela ovu franšizu na domaće tržište.\nUprkos tome što je Kuvajt danas mnogo globalniji nego ikada, sa finansijskom slobodom i očekivanim trajanjem života, stranci bi ipak trebalo da budu svesni izazova koje sa sobom nosi dugoročni život u ovom delu sveta. Zemlju mogu posedovati samo državljani Kuvajta, a stranci koji žele da ovde započnu posao, moraju imati partnera sa ovog podneblja i ne mogu biti većinski vlasnici. S druge strane, kao mesto koje ne zna za porez na doprinose Kuvajt može biti sjajno mesto za rad i uštedu novca, bar na par godina.\nOukland, Novi Zeland\nOukland je pod uticajem mešovitih kultura\nSkok na ovoj listi grad na severu Novog Zelanda obezbedio je izuzetno visokim ocenama u kategoriji kulture, a njegovo kulturno bogatstvo koje je sve veće primećuju i građani. Mešoviti uticaj azijske, zapadne, u poslednje vreme južnoameričke i prevashodno kulture koju sa sobom na Autiaroru (kako zovu Novi Zeland) doneli Maori iz Polinezije, doveo je do eksplozije brojnih kulturnih festivala (uključujući i Kinesku Novu godinu i Divali, hinduistički praznik svetlosti koji se obeležava svake jeseni) i i restorana.\nOsim toga, Oukland je poslednjih godina znatno unapredio svoj zdravstveni i obrazovni sistem, iako privatne škole i privatno zdravstveno osiguranje i dalje daju bolje rezultate nego javni sistemi. Oblast u kojoj i dalje ima mnogo prostora za poboljšanja je infrastruktura iako se teško radi na smanjenju saobraćajnih guvi i kvalitetnijem gradskom prevozu.\nDelovi grada u blizini mora najzagušeniji\nOni koji bi želeli da žive ovde bi trebalo da promisle o lokaciji, s obzirom da su delovi grada u blizini mora najzagušeniji, pa pogled na more sa terase podrazumeva i teži pristup poslu i izlasku u grad. S druge strane onima koji rade u gradu, feribout iz Devenporta, modernog sela na severnoj strani zaliva, omogućava da uživaju i u plažama i u centru.\nIpak, mnogo veći problem od adrese je sama nekretnina u kojoj bi stranci živeli u Ouklendu pošto se ovaj grad nedavno našao i pri vrhu liste gradova sa najskupljim kućama na svetu, dok novozelandska vlada uporedo radi na tome da se stranim državljanima zabrani kupovina poseda na teritoriji ove ostrvske države.\nMetro dopire do skoro svih delova prestonice\nZajedno sa ulaganjima u infrastrukturu i zdravstveni sistem, skače i pozicija glavnog grada Tajvana. Njegov metro dopire do skoro svih delova prestonice, na čelu sa internacionalnim aerodromom. Građani o zdravstvu imaju samo reči hvale, toliko da ga nazivaju neverovatnim. Zdravstvenu zaštitu, i to na nivou one koju imaju državljani, u Tajpeju dobijaju i strani građani, čim posredstvom posla, porodice ili škole dobiju status “legalnog vanzemaljca”. To znači da im zdravstvena knjižica omogućava posete zapadnjačkim i kineskim lekarima, zubarima, i lekovima i tretmanima po simboličnim cenama.\nGeopark u Tajpeju\nTajvan je idealan za mlade porodice jer veliku pažnju posvećuje deci kojoj nudi brojne opcije za školovanje, a kada neko u prevozu vidi dete, kolika god da je gužva, momentalno će osloboditi mesto kako bi ono selo.\nJedini problem je nužnost poznavanja mandarinskog – barem osnovni nivo, ali ovaj zadatak za one koji bi da se dosele u Tajpej olakšava činjenica da su njegovi žitelji izuzetno ljubazni i spremni da pomognu strancima, čak i kad postoji jezička barijera.\nOznakeKuvajt Mađarska Novi Zeland SAD Tajvan


Optužnica za ubistvo Slaviše Krunića do 10. januara - Istinito.com - Ne budi ovca!\nPočetna > BIH > Hronika > Optužnica za ubistvo Slaviše Krunića do 10. januara\n10. Decembra 2019. Istinito562Leave a Comment on Optužnica za ubistvo Slaviše Krunića do 10. januara\nPrema saznanjima Glasa, na optuženičkoj klupi naći će se Benedi Đukanović Bendžo (42) iz Banjaluke, Emilio Baldo (55) iz Laktaša i nekadašnji radnik “Sektor sekjuritija” Rodoljub Gajić (35) iz Banjaluke. Izvor blizak istrazi je pojasnio da Republičko tužilaštvo optužnicu mora podići do 10. januara, kada Gajiću ističe pritvor. U slučaju da ne bude optužnice, moraće da ga pusti na slobodu.\n“Prema Zakonu o krivičnom postupku Republike Srpske, pritvor u istrazi može trajati najduže devet mjeseci i ako se u tom periodu ne podigne optužnica, osumnjičeni se moraju pustiti na slobodu. Gajiću devetomjesečni pritvor ističe 10. januara, Đukanoviću dva dana kasnije, a Baldi 23. januara”, kazao je izvor “Glasa Srpske” iz pravosuđa.\nZbog ove činjenice Republičko tužilaštvo je juče zatražilo jednomjesečno produženje pritvora osumnjičenom Đukanoviću, kome ta mjera ističe 12. decembra. Odluku o pritvoru donijeće Vrhovni sud RS, koji do zaključenja ovog broja “Glasa Srpske” nije odlučio da li Đukanović ostaje iza rešetaka još mjesec.\nTagged istinito slaviša krunić